Δραγασάκης κατά Στουρνάρα: Μάλλον δεν τον άκουσαν οι αγορές - PRESS-GR Η δύναμη στην ενημέρωση Δραγασάκης κατά Στουρνάρα: Μάλλον δεν τον άκουσαν οι αγορές - PRESS-GR Η δύναμη στην ενημέρωση\nHome > Πολιτική > Δραγασάκης κατά Στουρνάρα: Μάλλον δεν τον άκουσαν οι αγορές\n7/26/2017 12:24:00 μ.μ.\nΣυνέντευξη-ποταμός από τον αντιπρόεδρο της κυβέρνησης, Γιάννη Δραγασάκη, στον Realfm 97,8 και την εκπομπή του Νίκου Στραβελάκη. Ο κ. Δραγασάκης έκανε λόγο για δυνάμεις από το Βερολίνο, το ΔΝΤ, αλλά και εντός που υπονομεύουν την πορεία της χώρας εκτιμώντας ότι θα βάλουν νέες τρικλοποδιές και θα ζητήσουν το 2018 να έρθουν νωρίτερα τα μέτρα του ’19.\n»Υπάρχουν όμως δυνάμεις οι οποίες δεν επιθυμούσαν και δεν επιθυμούν και δεν βλέπουν με καλό μάτι τη δυνατότητα της χώρας να μπορεί να αποπληρώνει το χρέος της μέσω των αγορών. Εμείς σκεφτόμενοι και ως κυβέρνηση που στηρίζεται σε αριστερές και λαϊκές δυνάμεις, αλλά και ως κυβέρνηση η οποία εκπροσωπεί τα ευρύτερα συμφέροντα της χώρας λέμε ότι ιδιαίτερα εν όψει των προβλημάτων της ευρύτερης περιοχής, η χώρα αυτή πρέπει να έχει βαθμούς χάραξης αυτόνομα της πολιτικής της μέσα στο ευρωπαϊκό πλαίσιο, σεβόμενοι τους ευρωπαϊκούς κανόνες. Άρα είναι στρατηγικής σημασίας το να πετύχουμε τη δυνατότητα λήψης αυτόνομων αποφάσεων και άρα η έξοδος στις αγορές είναι ένα απλό μέσο».\nΚαι σημείωσε: «Θεωρώ βέβαιο ότι θα υπάρξουν δυνάμεις που θα κοιτάξουν πάλι να βάλουν τρικλοποδιές όπως έγινε και στην πρώτη και στη δεύτερη αξιολόγηση. Οπως το έχω πει και με άλλη φρασεολογία ότι με τον τρόπο που λειτουργεί το σύστημα σήμερα όπου οι δανειστές εκπροσωπώντας συμφέροντα και αντιλήψεις, υπάρχει μία σύγκρουση μοντέλων, μία σύγκρουση υποδειγμάτων και δεν μιλάω μόνο για το ΔΝΤ και δεν ξέρω εν τέλει αν το ΔΝΤ είναι ο κύριος εκφραστής αυτών των απόψεων. Μήπως δεν υπάρχουν απόψεις στην Ευρώπη και δεν υπάρχουν και κόμματα που υποστηρίζουν ακόμα και τώρα το grexit; Δεν θα έχουμε πορεία ανέφελη, χωρίς αντιπάλους. Θα έχουμε πορεία με αντίπαλες δυνάμεις, με αντίπαλες απόψεις, άρα η διαπραγμάτευση του δίκιου μας και η διαπραγμάτευση του μέλλοντός μας θα είναι μία διαρκής διαδικασία δεν είναι κάτι στιγμιαίο».\n«Ηρθε και πέρασε σαν ξένο σώμα», ήταν η αναφορά του αντιπροέδρου της κυβέρνησης για τον πρώην υπουργό οικονομικών, Γιάνη Βαρουφάκη. «Εχω πάρα πολλά να πω. Και στον κ. Βαρουφάκη ο οποίος ήρθε και πέρασε ως ένα ξένο σώμα», τόνισε χαρακτηριστικά ο αντιπρόεδρος της κυβέρνησης και πρόσθεσε: «Και πάρα πολλά βεβαίως να σκεφτώ, να ξανασκεφτώ και να στοχαστώ. Δεν είναι τα πράγματα όμως έτσι όπως εμφανίζονται». Στην επισήμανση αν θα ήθελε να πει κάτι περισσότερο για το θέμα Βαρουφάκη το κυβερνητικό στέλεχος τόνισε χαρακτηριστικά: «Αρκεί αυτό για σήμερα».\nΣτο ερώτημα αν θα έλεγε ναι στη σύσταση εξεταστικής από τον Μάιο του 2014 έως τον Ιούλιο του 2015 ο κ. Δραγασάκης υπογράμμισε: «Εφόσον συμμετέχω σε μία συλλογική υπόθεση που λέγεται κυβέρνηση η οποία και κατά το Σύνταγμα, αλλά και επί της ουσίας είναι ενιαία, δεν θα ήθελα σε τόσο σοβαρά θέματα να διατυπώνω προσωπική άποψη. Είναι θέμα της κυβέρνησης, έχω δώσει μία δική μου εκδοχή των πραγμάτων».\nΕρωτηθείς για τον Γιάννη Στουρνάρα, που δημόσια διατύπωσε θέση κατά της εξόδου στις αγορές, ο αντιπρόεδρος της κυβέρνησης Γιάννης Δραγασάκης, σχολίασε: «Ο κ. Στουρνάρας ως άτομο, ως οικονομολόγος, ως πρώην υπουργός μπορεί να κάνει όποια δήλωση θέλει. Ως Τράπεζα της Ελλάδας θα είχα πολλά ερωτήματα αν αυτή η άποψη ήταν θέση της ΤτΕ. Απ' ό,τι ξέρω δεν ήταν. 'Αρα, πρόκειται για μια προσωπική άποψη. Δεν θέλω να προχωρήσω σε σχόλιο. Πάντως, αν ήθελε ο κ. Στουρνάρας να επηρεάσει τις διεθνείς αγορές, μάλλον δεν τον άκουσαν».\nΑναρτηθηκε απο Press- gr στις 7/26/2017 12:24:00 μ.μ.\nItem Reviewed: Δραγασάκης κατά Στουρνάρα: Μάλλον δεν τον άκουσαν οι αγορές Rating: 5 Reviewed By: Press- gr


ΗΜΕΡΗΣΙΑ ΠΙΕΡΙΑΣ: Η φτώχεια της ψυχής τους\nΔεν είναι η πρώτη, ούτε η τελευταία φορά που θα τους συναντήσουμε στα ΜΜΕ η και αυτοπροσώπως συνεντευξιαζόμενους σε ραδιόφωνα και τηλεόραση, να καταφέρονται με περισπούδαστο ύφος και μια επιτηδευμένη στενοχώρια- γιατί βλέπεται… αναγκάζονται να το κάνουν στο όνομα της αλήθειας και προς το συμφέρον των πολλών- κατά αυτών από τους οποίους ευεργετήθηκαν. Στόχος τέτοιων μίζερων πρακτικών και συμπεριφορών ήταν και είναι και ο πρώην πρωθυπουργός Α.Τσίπρας. Από την άλλη είναι γεγονός ότι μερικές αν όχι αρκετές από τις επιλογές συνεργατών του A.Τσίπρα δεν ευδοκίμησαν. Ο ι λόγοι πολλοί και διάφοροι της ατυχούς κατάληξης αυτών των συνεργασιών, δεν είναι όμως αντικείμενο ανάλυσης του παρόντος. Η θλιβερή εικόνα ανθρώπων που έτυχαν της εμπιστοσύνης του και τους ανατέθηκαν ιδιαίτερης σημασίας τομείς της προηγούμενης διακυβέρνησης, να ξιφουλκούν εναντίον του με σαθρά και έωλα επιχειρήματα διανθισμένα με βιτριολικό χιούμορ και εξυπνακισμούς συνοικιακού καφενείου, μόνο θλίψη και θυμηδία προκαλούν. Η προσωπική τους πικρία, δίκαιη η άδικη, μετουσιωμένη σε αγανάκτηση που εκφράζεται δημόσια εν είδη κριτικού λόγου, ενός λόγου που απέχει πολύ από την σοβαρότητα και την τεκμηρίωση, τους μόνους που θίγει και εκθέτει είναι αυτούς τους ίδιους. Ποιος δεν θα θελε πραγματικά να ρωτήσει όλους αυτούς, δίχως καμιά πρόθεση μείωσης τους, αν και τώρα ο Τσίπρας τους ανέθετε πρώτης γραμμής ρόλο και μέσω αυτού έβλεπαν ευοίωνες προοπτικές προσωπικής ανέλιξης, άραγε θα αντιδρούσαν με τον ίδιο τρόπο? Και για την αποφυγή οποιασδήποτε παρεξήγησης δεν αναφερόμαστε στην τεκμηριωμένη, νηφάλια και τελικά ωφέλιμη κριτική, δικαίωμα αναφαίρετο διαχρονικά που κατακτήθηκε με θυσίες και αγώνες και καθιερώθηκε ως ανεξίτηλο σημάδι λειτουργίας των δημοκρατικών διαδικασιών.\nΟ πικρόχολος και μίζερος σχολιασμός των αποφάσεων και πεπραγμένων μιας κυβέρνησης, ντυμένος με το μανδύα της δήθεν αντικειμενικής αποτίμησης και αγωνίας για το πού πάει τελικά το πράγμα με τον Σύριζα, από ανθρώπους που εμπιστεύθηκε ο πρώην πρωθυπουργός, αναθέτοντας σε αυτούς καίρια πόστα ακόμη και υπουργεία, αποτελεί κλασικό δείγμα έλλειψης σοβαρότητας αλλά και καραμπινάτης αχαριστίας. Είναι ακριβώς αυτό που έλεγαν οι παλαιότεροι, χαρακτηρίζοντας την αχαριστία σαν τη φτώχεια της ψυχής, το διαβατήριο για την ανυποληψία, την μικροψυχία, τον ηθικό ξεπεσμό. Κι όλα αυτά τώρα που η νεοεκλεγείσα νεοφιλελεύθερη και ερωτοτροπούσα με ακροδεξιές θέσεις και αντιλήψεις κυβέρνηση του Κυριάκου, άρχισε το κτίσιμο του κράτους μιας δεξιάς που δεν θα χει να ζηλέψει και πολλά πράγματα από εκείνη την μετεμφυλιακή. Μιας δεξιάς που από τώρα γράφει κυνικά και απροσχημάτιστα στα παλιά της τα παπούτσια νόμους και θεσμούς και σύνταγμα, εξυπηρετώντας τα πάγια και διαχρονικά συμφέροντα των γνωστών αφεντικών και χορηγών της. Κι όλα αυτά την στιγμή του μεγάλου πολιτικού εγχειρήματος μετασχηματισμού του Σύριζα σε μια μεγάλη δημοκρατική προοδευτική παράταξη με κραταιές τις αρχές και αξίες της σύγχρονης ριζοσπαστικής αριστεράς. Της κοινωνικής και δημοκρατικής αριστεράς που αποτελεί κοινωνική ανάγκη για την υπεράσπιση του κόσμου της εργασίας, του πολιτισμού, του μόχθου.\nΟ καθείς και τα όπλα του, λοιπόν, στον μεγάλο αγώνα που ήδη άρχισε. Στον αγώνα υπεράσπισης πρώτα-πρώτα της ίδιας της δημοκρατίας. Κάποιοι βυθισμένοι στην κατά του ίδιους ΄΄αδικαίωτη και μη αναγνωρίσιμη προσφορά και μεγαλοσύνη τους΄΄ έβγαλαν στο φώς τον πραγματικό τραγικό τους εαυτό αντιπαρατιθέμενοι ανέντιμα στον ευεργέτη τους. Για όλους όμως έτσι κι αλλιώς τον τελικό λόγο έχει ο εσωτερικός μας δικαστής.


Είπε ο Γ. Ιωαννίδης (Υφυπουργός Αθλητισμού): «Το άθλημα της πάλης είναι συνδεδεμένο με την Ελλάδα και τους αρχαίους Ολυμπιακούς Αγώνες», ενώ ο Π. Γαλακτόπουλος (Ολυμπιονίκης Ελληνορωμαϊκής Πάλης, πρώην πρόεδρος Ολυμπιακών) δήλωσε «Η εμπορευματοποίηση του αθλητισμού αρχίζει και «μικραίνει » το ολυμπιακό πνεύμα.\nΚύριε Πρωθυπουργέ, όσο κι αν κατανοώ πως η κρίση προέχει πολλών άλλων στην ατζέντα των προτεραιοτήτων της κυβέρνησης σας, εντούτοις, ομολογώ ότι ξαφνιάζομαι αρνητικά πως είναι δυνατόν ακόμη να μην έχετε εξεγερθεί από την είδηση ότι η ΔΟΕ προχωράει στην κατάργηση του αθλήματος της Πάλης στους Ολυμπιακούς Αγώνες του 2020.\nΟι αρχαίοι Έλληνες γιόρταζαν μεγαλοπρεπώς όπως γνωρίζετε τους Ολυμπιακούς Αγώνες, οι οποίοι γι’ αυτούς είχαν όχι μόνο αθλητική σημασία, αλλά κορυφαία πολιτιστική και θρησκευτική αξία. Μάλιστα όπως άλλωστε θα γνωρίζετε εκτός των άλλων πως οι πρόγονοι μας υπολόγιζαν το ημερολόγιο τους βάσει των Ολυμπιάδων! Κατά συνέπεια, για τον Ελληνικό Πολιτισμό και Έθνος, οι Ολυμπιακοί Αγώνες σήμαιναν την επίτευξη των Άθλων του Ανθρώπου για να υπερβούν τα όρια και να υμνήσουν τη Φύση και το Θείο. Γι αυτό τους ονόμασαν Ολυμπιακούς Αγώνες (Ολύμπιοι Θεοί + Άθλοι) κι όχι Ολυμπιακά Παιχνίδια. Έχει τονιστεί δε από πολλούς ειδικούς στο χώρο του Πολιτισμού πως από την αναβίωση τους και μετά, οι ξένοι φίλοι μας έχουν παρανοήσει εξαρχής το βασικό περιεχομένου τους. Με άλλα λόγια είναι πλέον σαφές και ξεκάθαρο πως οι μη Έλληνες κατανοούν πως ο όρος “The Olympic Games” ή “Les Jeux Οlympiques” σημαίνει Ολυμπιακά Παιχνίδια και κατά καμία έννοια δεν γνωρίζουν και δεν καταλαβαίνουν την υπέρ-αθλητική σημασία του όρου «Ολυμπιακοί Αγώνες» που έχουν για μας τους Έλληνες ως κληρονομιά και ως ουσία.\nΣτο πλαίσιο αυτό στους κλασσικούς Αγώνες υπήρχαν τα Αγωνίσματα (κι όχι παιχνίδια – Games):\nΑκόντιο, Άλμα Δίσκος, Δρόμος, Ιππικού Αγώνες, Παγκράτιο, Πάλη, Πένταθλο, Πυγμαχία. Τα περισσότερα από αυτά ως φόρος τιμής ήταν εξαρχής στο πρόγραμμα και των Μοντέρνων Αγώνων γιατί επί της ουσίας αποτελούν το συνδετικό κρίκο των Αρχαίων Αγώνων με τους Μοντέρνους. Η αφαίρεση τους από το Πρόγραμμα θα αποτελέσει τη «χαριστική βολή» στην ιδεολογική αλλά και επί της ουσία παρακμή στο περιεχόμενο αυτής της Παγκόσμιας Διοργάνωσης.\nΗ Ελλάς μοιράστηκε πριν 100 και πλέον χρόνια εντελώς ΑΦΙΛΟΚΕΡΔΩΣ την πνευματική της κληρονομιά με τα υπόλοιπα έθνη του πλανήτη, μόνο που τώρα οι διαχειριστές του ΠΛΟΥΤΟΥ που παράγει ο Ελληνικός Πολιτισμός βλέπουμε πως διαστρέφουν και διαγράφουν ακόμη και την ελάχιστη επιρροή της κλασσικής ελληνικής παράδοσης. Κάτι αντίστοιχο κ. Πρωθυπουργέ συνέβη και επί Ρωμαιοκρατίας στην Ελλάδα όταν γνωρίζετε πως οι Αυτοκράτορες στέφονταν Ολυμπιονίκες αγωνιζόμενοι χωρίς αντίπαλο… Τότε όμως η χώρα μας τελούσε υπό κατοχή…\nΠως θα νοιώθετε όταν επί Κυβερνήσεως σας φύγει αρχικά η Πάλη, μετά η Πυγμαχία που να το ξέρετε ακολουθεί και αντικατασταθούν από το αγγλικό Γκολφ και το γιαπωνέζικο Jiu-Jutsu;\nΤι σχέση έχει το Μπέζ μπολ, το σοφτ μπολ, το σκουός και το μπάντμιντον με τους Ολυμπιακούς Αγώνες και την παράδοση τους; Δεχθήκαμε πολλά, δεν νομίζετε ως τώρα;\nΕπειδή είναι αδιανόητη η παράληψη σας να πείτε ή και να γράψετε δύο λόγια καταδίκης και διαμαρτυρίας για την απόφαση της εκτελεστικής επιτροπής της ΔΟΕ.\nΕπειδή οφείλετε να απευθυνθείτε στους ηγέτες όλων των συμμετεχόντων χωρών και ως Πρωθυπουργός των Ελλήνων, να τους θυμίσετε την αρχαία ιστορία, τον αθλητισμό, τον πολιτισμό, τις τέχνες και τα γράμματα.\nΕπειδή άλλωστε υπήρξατε σχετικά πρόσφατα Υπουργός Πολιτισμού που επί των ημερών σας εγκαινιάστηκε το νέο μουσείο της Ακρόπολης και σίγουρα θα αντιλαμβάνεστε κι εσείς τι σημαίνει να καταργηθεί η Πάλη από τους Ολυμπιακούς Αγώνες.\nΕπειδή κύριε Πρωθυπουργέ, έχετε την ευθύνη να τους προειδοποιήσετε ότι δεν θα πρέπει να πατήσουν το ποδάρι τους εκεί… στην Παλαίστρα της Αρχαίας Ολυμπίας.\nΕπειδή αν δεν τους το απαγορεύσει αυτό η κυβέρνηση, θα το πράξει από μόνος του ο εξοργισμένος λαός με μπροστάρηδες του Έλληνες Αθλητές.\nΕπειδή η Ελλάδα έχει μια μοναδική ευκαιρία για να αναπτερώσει το χαμένο και τσαλαπατημένο ηθικό της: Το ΒΕΤΟ!\nΕπειδή δεν είναι δυνατόν η Τουρκία να ορθώνει ανάστημα προειδοποιώντας πως θα αποσύρει την πρόταση της για τη διεκδίκηση της Ολυμπιάδας του 2020, αν ισχύσει η κατάργηση της Πάλης από Ολυμπιακό Άθλημα.\nΕπειδή οι πρόγονοι μας διοργάνωναν τους Ολυμπιακούς Αγώνες ΜΟΝΟ για ΕΛΛΗΝΕΣ για να τιμήσουν την καταγωγή, την Πίστη και τους Προγόνους τους.\nΕπειδή οι πρόγονοι μας σέβονταν με θρησκευτική ευλάβεια την Ιδέα των Αγώνων σε βαθμό που σταματούσαν ΚΑΘΕ ΠΟΛΕΜΙΚΗ ΕΧΘΡΟΠΡΑΞΙΑ, ενώ οι εκ Λωζάννης «αθάνατοι» μιζαδόροι και διαχειριστές του δικού μας Πλούτου, όχι μόνο μας πουλάνε τρέλα… αλλά κυρίως διαστρέφουν και ξεπουλάνε τη κληρονομιά μας.\nΕπειδή δεν επιτρέπεται εμείς να μην τους έχουμε ήδη προειδοποιήσει πως σε μια τέτοια περίπτωση θα κάνουν μόνοι τους Αγώνες και μάλιστα χωρίς την Ιερή Φλόγα της Αρχαίας Ολυμπίας!\nΕρωτάσθε κ. Πρωθυπουργέ των Ελλήνων και κ. Υπουργέ Παιδείας, Θρησκευμάτων, Πολιτισμού και Αθλητισμού:\n Γιατί επιδεικνύετε αυτή την ένοχη σιωπή;\n Έχετε σκοπό να αναλάβετε πρωτοβουλίες και ποιες;\n Έχετε επικοινωνήσει με κάποιους ξένους ηγέτες και με ποιους;\n Η κυβέρνηση σας γιατί τόσο καιρό δεν έχει ετοιμάσει σχέδιο δράσης στον Τομέα του Πολιτισμού και ειδικά για την καλλιέργεια της Ολυμπιακής Ιδέας;\n Είστε ικανοποιημένος από τον χειρισμό του Υπουργού σας επί του θέματος;\n Σκέφτεστε να καλέσετε σε μια εθνική πανστρατιά όλο τον πολιτικό, τον πολιτειακό, πνευματικό επιχειρηματικό και αθλητικό κόσμο, προκειμένου να συντριβούν τα σχέδια αφελληνισμού των ολυμπιακών αγώνων;\n Πριν λίγα χρόνια ήταν σε κίνδυνο η Πυγμαχία που τελικώς διεσώθη, τώρα ήρθε η σειρά της Πάλης. Δεν βλέπετε πως υπάρχει ένα διαχρονικό λόμπι που προσπαθεί να αλλάξει την ταυτότητα των Ολυμπιακών Αγώνων μετατρέποντας τα εντελώς σε «Ολυμπιακά Παιχνίδια» (Olympic Games); Ακόμη και η γερμανική “Bild” έγραψε σε εκτενές πρωτοσέλιδο αφιέρωμα της ότι Ολυμπιακοί Αγώνες χωρίς την Πάλη είναι Ολυμπιάδα χωρίς Ελλάδα! Πως θα αντιμετωπίσει η Κυβέρνηση σας αυτήν τη συντονισμένη εκστρατεία διαφόρων κύκλων συμφερόντων;\n Θα προτείνει η Ελλάς επισήμως την ένταξη του Παγκρατίου ως Αγώνισμα στους Ολυμπιακούς Αγώνες του 2020 ή θα αφήσουμε να μπουν ως άθλημα τα βελάκια (darts) που έχουν χορηγούς;\n Θα ξεκινήσει η Ελληνική Κυβέρνηση ένα πρόγραμμα/πρωτοβουλία ενημέρωσης σε παγκόσμια κλίμακα για την ενημέρωση της κοινής γνώμης για το ότι οι Ολυμπιακοί είναι Αγώνες (struggle, battle) και όχι Παιχνίδια (Games);\n Θα διεκδικήσει η Ελλάς δικαστικά στο Ευρωπαϊκό Δικαστήριο την αποκλειστική χρήση του Όρου «Ολυμπιακά» και «Ολυμπιακοί Αγώνες», έτσι ώστε επιτέλους να αποκτήσει τον έλεγχο της πολιτισμικής της παράδοσης και να μην τον εκμεταλλεύονται οι «αθάνατοι έμποροι των Εθνών» όπως τους βολεύει;\n Επί χρόνια ζητούμε να μας επιστραφούν τα μάρμαρα του Παρθενώνα που μας τα βούτηξαν με διάφορους τρόπους ξένοι επιτήδειοι και οι εγχώριοι συνεργάτες τους τον 19o αιώνα. Το αντίστοιχο τον ίδιο αιώνα έγινε και με τους Ολυμπιακούς Αγώνες. Θα ζητήσουμε κατά τον ίδιο τρόπο συντονισμένα και θεσμικά την επιστροφή και διαχείριση της Ολυμπιακής Ιδέας και των φορέων/οργανισμών της στην Ολυμπία της Ηλείας, εκεί από όπου άλλωστε ξεκίνησαν όλα;


Διάλογοι σαπουνόπερας στο διαζύγιο Κούστα: «Ζω με δανεικά»– «Να πάει να δουλέψει» απαντά ο εφοπλιστής (pics) - Alldaynews.gr\nΑν απουσίαζαν τα πολλά μηδενικά από την αγωγή διατροφής, όσοι βρέθηκαν το μεσημέρι στο ακροατήριο του Μονομελούς Πρωτοδικείου της Αθήνας, κάλλιστα θα πίστευαν ότι επρόκειτο για ένα μεσοαστό πρώην ανδρόγυνο που διαμάχεται για τα προς το ζειν.\n«Με δανεικά πληρώνω το ενοίκιο για το σπίτι μας. Είχα απλήρωτη μέχρι και τη ΔΕΗ στο παλιό», υποστήριζε η πρώην σύζυγος.\n«Να πάει να δουλέψει για να ζήσει», αντέτεινε ο πρώην σύζυγος.\n«Τι, δηλαδή, στην ηλικία της να βγει στην πιάτσα να βρει δουλειά;», κατέθετε η μάρτυρας της πρώην συζύγου.\n«Τα παιδιά ζητούν μεγάλη διατροφή από τον πατέρα για να δίνουν τα χρήματα στη μητέρα τους», αντέκρουε ο μάρτυρας του πρώην συζύγου.\nΌμως, οι πρωταγωνιστές στη συζήτηση της αγωγής διατροφής δεν ήταν πρόσωπα της διπλανής πόρτας.\nΉταν ο εφοπλιστής Γιάννης Κούστας. Με μάρτυρα του τον επίσης εφοπλιστή Δημήτρη Δαλακούρα. Και απέναντι του αντίδικο δεν είχε μόνο την πρώην σύζυγό του, πρώην ηθοποιό Σοφία Γιαννικοπούλου.\nΣύμφωνα με το Mononews για πρώτη φορά είχε απέναντι και την ίδια του την κόρη. Τον περασμένο Οκτώβρη, η κοπέλα ενηλικιώθηκε. Και σήμερα εμφανίστηκε και η ίδια στο δικαστήριο για να παρακολουθήσει τη συζήτηση της αγωγής της.\nΔίπλα της είχε συνεχώς τη μητέρα της. Όμως, η ψυχοφθόρος διαδικασία του ακροατηρίου και τα όσα ειπώθηκαν από τους δικηγόρους και τους μάρτυρες των δύο πλευρών (κάποιες φορές σε υψηλούς τόνους) δεν θα ξεχαστούν γρήγορα…\nΤι ζητούν από τον Κούστα\nΣυνολική μηνιαία αποζημίωση 43.340 ευρώ διεκδικούν από τον εφοπλιστή η δεύτερη σύζυγος του Σοφία Γιαννικοπούλου και οι δύο κόρες τους.\nΣτο ακροατήριο, οι δικηγόροι της πρώην ηθοποιού μείωσαν το ποσό της διατροφής που αρχικά ζητούσαν με το δικόγραφο της αγωγής.\nΈτσι, από τις 48.500 ευρώ, το ποσό «έπεσε» στις 43.340 ευρώ το μήνα.\nΌπως εξήγησαν στο δικαστήριο οι 3 δικηγόροι που εκπροσώπησαν τη μητέρα και τη μεγαλύτερη κόρη της (Μαρία Αντωνιάδου, Γιώργος Παπαλάμπρου, Σοφία Σβεντζούρη) το ποσό μειώθηκε λόγω της μετακόμισης τους σε ένα νέο σπίτι, το οποίο δεν έχει τόσο μεγάλες ανάγκες συντήρησης όσο το προηγούμενο.\n«Δεν δικαιούται καμία διατροφή η πρώην σύζυγος μου», υποστήριξε από την πλευρά του ο απών από το δικαστήριο Γιάννης Κούστας.\nΜέσω των τριών δικηγόρων του (Μιχάλης Δημητρακόπουλος, Σταύρος Γεωργιάδης, Αναστασία Μαγείρου) δήλωσε στο δικαστήριο ότι αποδέχεται να καταβάλει δαπάνες μόνο για τις κόρες τους.\nΑντίθετα, ζητά από την πρώην σύζυγο του να εκμεταλλευτεί την ακίνητη περιουσία της και να εργαστεί για να καλύψει, με τα δικά της εισοδήματα, τις προσωπικές της ανάγκες.\nΗ Σοφία Γιαννικοπούλου ζητά ατομική μηνιαία διατροφή 10.336 ευρώ, μέχρι και τις 6-9-2019.\nΓια την ανήλικη κόρη της ζητά 15.021 ευρώ το μήνα.\nΗ ενήλικη πλέον κόρη ζητά μηνιαία διατροφή 15.382 ευρώ από την επίδοση του δικογράφου μέχρι και τον Αύγουστο του 2019. Από το Σεπτέμβριο που μετακόμισε στις ΗΠΑ για να σπουδάσει, μέχρι και τον Ιανουάριο του 2021 διεκδικεί διατροφή 17.983 ευρώ μηνιαίως.\nΌπως είπαν στο δικαστήριο οι δικηγόροι του, μέχρι τον περασμένο Αύγουστο κατέβαλε στην κάθε κόρη του 9.000 ευρώ κάθε μήνα.\nΣτην 17χρονη κόρη του συνεχίζει να δίνει το ίδιο ποσό, ανελλιπώς από τον Ιούλιο του 2017. Για την 18χρονη κόρη του, έχει πληρώσει ήδη το πρώτο έτος των σπουδών της στην Αμερική και τη φοιτητική εστία καταβάλλοντας συνολικά 71.000 ευρώ.\n«Το ποσό αυτό υπερκαλύπτει τις ανάγκες της 18χρονης. Τα ποσά που αιτούνται είναι εξωπραγματικά. 1.500 ευρώ το μήνα για ρούχα και παπούτσια; 1.000 ευρώ το μήνα για σούπερ μάρκετ;\nΠού ακούστηκαν αυτά τα ποσά; Όταν με 500 και 600 ευρώ το μήνα ζουν ολόκληρες οικογένειες», υποστήριξαν οι δικηγόροι.\n«Όμως, για να είναι συνεπής ο κ.Κούστας στην πρόταση που είχε κάνει, είναι πρόθυμος να καταβάλει επιπλέον στη φοιτήτρια κόρη του άλλες 9.000 ευρώ κάθε χρόνο για να καλυφθούν κάποιες δαπάνες, όπως τα αεροπορικά της εισιτήρια για τα ταξίδια της σε Αμερική και Ελλάδα αλλά και ο μήνας των διακοπών της».\nΟι συνήγοροι της Σοφίας Γιαννικοπούλου υποστήριξαν ότι το δικαστήριο που έκρινε την αγωγή διατροφής για τα πρώτα δύο χρόνια της διάλυσης του γάμου του ζευγαριού, είχε επιδικάσει 12.500 ευρώ το μήνα σε κάθε παιδί.\n«Της δίνουμε δανεικά»\nΑναγκάστηκε να εγκαταλείψει την υπερπολυτελή μονοκατοικία της Γλυφάδας, διότι , όπως κατέθεσε η αδελφή της, αδυνατούσε οικονομικά να πληρώσει ακόμα και το ηλεκτρικό ρεύμα!\nΜάρτυρας: Όταν η αδελφή μου χώρισε με τον κ. Κούστα, τα έξοδα διογκώθηκαν. Έμεινε ανεξόφλητος μέχρι και ο λογαριασμός της ΔΕΗ για το σπίτι της Γλυφάδας όπου διέμενε με τα παιδιά της. Αναγκάστηκε να νοικιάσει αυτό το σπίτι 3.500 ευρώ το μήνα αλλά και το εξοχικό στο Λαγονήσι, 6.000 ευρώ το μήνα.\nΌμως, αυτά τα χρήματα μπαίνουν σε λογαριασμούς των εταιρειών, όπου ανήκουν τα σπίτια. Δεν εισπράττονται από την κα Γιαννικοπούλου. Με αυτά τα χρήματα ξεχρεώνει τα έξοδα των σπιτιών.\nΚατά τη μάρτυρα, τα μόνα έσοδα για την κα Γιαννικοπούλου είναι το ενοίκιο των 500 ευρώ που εισπράττει για ένα μικρό σπίτι στη Βουλιαγμένη.\nΜάρτυρας: 4.000 ευρώ το μήνα νοίκιασε το σπίτι στο Παλαιό Ψυχικό. Εχει δανειστεί από όλους μας. Από εμένα, από το γαμπρό μας.\nΠρόεδρος: Αν θέλει 4.000 ευρώ για ενοίκιο άλλα τόσα θέλει για να ζήσει. Πού τα βρίσκει;\nΜάρτυρας: Έχουν μειωθεί οι ανάγκες του σπιτιού. Δίνει 300 ευρώ σε μία κυρία που τη βοηθάει, 100 ευρώ στον κηπουρό κι άλλα 100 ευρώ στο παιδί για την πισίνα. Γιατί τα παιδιά της κα Γιαννικοπούλου να μην ξοδεύουν όπως ξόδευαν όταν ζούσαν με τον πατέρα τους; Έχασαν την ισορροπία τους όταν λύθηκε ο γάμος των γονιών τους και το δεύτερο χτύπημα ήταν το Μάρτιο του 2018 στην ένοπλη ληστεία στο σπίτι τους στη Γλυφάδα. Τους λείπει ο πατέρας τους, να τα βοηθήσει σε δύσκολες στιγμές. Η μεγάλη μου ανιψιά έχει κάνει πολλές προσπάθειες να επικοινωνήσει με τον πατέρα της.\nΠρόεδρος: Ποιοι είναι οι συγγενείς που δανείζουν και τι οικονομική επιφάνεια έχουν για να μπορούν να βοηθούν με τόσα χρήματα την κυρία Γιαννικοπούλου;\nΜάρτυρας: Παλεύουμε όλοι. Της δίνουμε πίστωση και ο εκμισθωτής ξέρει ότι αν δεν του δώσει δύο-τρεις μήνες ενοίκιο, δεν θα τα χάσει τα λεφτά του.\nΠρόεδρος: Ναι αλλά δεν μας λέτε ποιοι δανείζουν…\nΜάρτυρας: Να σας πω ονόματα δηλαδή; Είμαστε επτά αδελφές, βοηθάμε όσες έχουμε οικονομική δυνατότητα. Βοηθούν τα ανίψια, ο γαμπρός μου. Ο Κούστας είναι από τους πλουσιότερους ανθρώπους στην Ελλάδα. Εφοπλιστής. Έβγαζε γύρω στο ένα εκατομμύριο ευρώ το μήνα και τώρα διάγει βίο πολυτελή και στην καινούργια ζωή του, όπως έκανε και πριν.\nΟ πρόεδρος επέμεινε και η μάρτυρας ονομάτισε τρία-τέσσερα πρόσωπα, από την οικογένεια, όπως είπε, που δανείζουν την Σοφία Γιαννικοπούλου. Και περιέγραψε πώς έχει αλλάξει η ζωή των παιδιών μετά το χωρισμό των γονιών τους.\nΜάρτυρας: Οι συνήθειες των παιδιών μέχρι και τη διάλυση του γάμου ήταν να μένουν σε ένα σπίτι 800 τετραγωνικών μέτρων, υπερπολυτελές, με πισίνες, έκαναν ταξίδια με το σκάφος του κ. Κούστα, έκαναν διακοπές σε ένα σπίτι 1.000 τ.μ. στο Λαγονήσι, πήγαιναν στην Αμερική διακοπές δύο φορές το χρόνο. Μέσα σε 2 ώρες, ο πατέρας τους χάλασε 75.000 ευρώ μόνο για ρούχα των δύο κοριτσιών.\nΘέλοντας να αντικρούσει τον ισχυρισμό του εφοπλιστή «να βρει δουλειά να καλύψει τις ανάγκες της», η μάρτυρας κατέθεσε ότι η Γιαννικοπούλου εγκατέλειψε, χωρίς αντίρρηση, την καριέρα της όταν της το ζήτησε ο κ.Κούστας.\nΗ Σοφία Γιαννικοπούλου ήταν ηθοποιός. Όταν γνωρίστηκαν με τον Κούστα της είπε να μην ξαναεργαστεί, εγκατέλειψε την καριέρα της. Στα 56 της χρόνια με προβλήματα υγείας, πώς να εργαστεί; Να βγει στην πιάτσα και να πει ζητάω δουλειά σαν ηθοποιός; «\nΑνέφερα μάλιστα και το συμβιβασμό στο ποινικό δικαστήριο, για να καταδείξει τις καλές προθέσεις της αδελφής της: «Ναι, αθώωσαμε τον Κούστα για τον ξυλοδαρμό της αδελφής μου για να καταλάβει ότι πρέπει να τα βρουν για χάρη των παιδιών».\nΌπως κατέθεσε η μάρτυρας, η 18χρονη κόρη του πρώην ανδρόγυνου που σπουδάζει πλέον βιοχημεία στο Πανεπιστήμιο της Βοστώνης, έχει πολλά έξοδα, πέραν των διδάκτρων και της φοιτητικής εστίας που ήδη έχει πληρώσει ο πατέρας της.\n«Το παιδί χρειάστηκε 600 δολάρια μόνο για τον εξοπλισμό του δωματίου της στην φοιτητική εστία. Το δωμάτιο ήταν άδειο. Χρειάζεται χρήματα για βιβλία, για τον εξοπλισμό στα εργαστήρια».\nΠρόεδρος: Μία φορά όμως αγόρασε τον εξοπλισμό.\nΜάρτυρας: Δεν είναι εσώκλειστο το παιδί. Θα βγει έξω να φάει, να διασκεδάσει. Και η μικρότερη ανιψιά μου έχει αυξημένες ανάγκες. Κάνει εντατικά φροντιστήρια και έχει ειδικούς συμβούλους για να πάει και αυτή στο εξωτερικό να σπουδάσει σε ένα χρόνο.


Κύπελλο Ελλάδος: Χωρίς έδρα στην Κέρκυρα ΑΕΛ και ΟΦΑΜ αν προκριθούν στον τρίτο γύρο | ΕΝΗΜΕΡΩΣΗ Corfu Κέρκυρα News\nΗ εικόνα του ποδοσφαιρικού γηπέδου του ΕΑΚΚ (19/7)\nΚΕΡΚΥΡΑ. Η ΕΠΟ έδωσε στη δημοσιότητα την προκήρυξη του Κυπέλλου Ελλάδος για την περίοδο 2021 - 2022 και με βάση αυτήν,\nΑΕ Λευκίμμης και ΟΦΑΜ θα πρέπει να δηλώσουν συμμετοχή, αφού εκτός από τις επαγγελματικές κατηγορίες θα πάρουν μέρος και οι ομάδες της Γ΄ Εθνικής. Και αυτό γιατί τα προηγούμενα χρόνια έπαιρναν μέρος οι κυπελλούχοι των ΕΠΣ, επειδή όμως λόγω πανδημίας δεν έχουμε κυπελλούχους, στη θέση των 56 ερασιτεχνικών αυτών σωματείων η ΕΠΟ έβαλε τις 84 ομάδες της Γ΄ Εθνικής.\nΟ θεσμός στον οποίο ένα ερασιτεχνικό σωματείο μπορεί να περάσει 1-2 γύρους και μετά παίζοντας με επαγγελματική ομάδα δεν έχει τύχη, δεν βοηθάει, απλά βάζει σε έξοδα τις ομάδες. Όχι γιατί συνήθως οι αγώνες ξεκινάνε τον Αύγουστο, την περίοδο της προετοιμασίας, υπάρχει ο κίνδυνος τραυματισμών, αλλά έχουν και αρκετά έξοδα, τουλάχιστον 1.000€ σε κάθε παιχνίδι.\nΓια τις ομάδες της Κέρκυρας, την ΑΕΛ και τον ΟΦΑΜ, η 30η Ιουλίου είναι η τελευταία ημέρα υποβολής συμμετοχής. Αν κάποια ομάδα δεν δηλώσει συμμετοχή, θα τιμωρηθεί με 300€ πρόστιμο, όσο είναι και το παράβολο συμμετοχής για τις ομάδες της Γ΄ Εθνικής.\nΜάλιστα θα πρέπει οι κερκυραϊκές ομάδες να προσκομίσουν «παραχωρητήριο» γηπέδου, που πρέπει να πάρουν από τον Δήμο Νότιας Κέρκυρας και επειδή δεν είναι ακόμη στη λίστα της ΓΓΑ είναι άγνωστο το τι θα κάνει ο Δήμος Νότιας Κέρκυρας. Θα τους αρνηθεί να δώσει παραχωρητήριο, με βάση τον νόμο 4714/2020; Τραγελαφικά πράγματα που ταλαιπωρούν τους παράγοντες, τις διοικήσεις των ομάδων, αυτούς που στερούν από την οικογένειά τους και βάζουν βαθιά το χέρι στην τσέπη για να επιβιώσει ο ερασιτεχνικός αθλητισμός.\nΈνα άλλο θέμα που προβληματίζει είναι η κατάντια των αθλητικών εγκαταστάσεων στην Κέρκυρα. Για ΑΕΛ και ΟΦΑΜ οι δυο πρώτοι γύροι μπορούν να γίνουν στα γήπεδά τους που έχουν άδεια Γ΄ Εθνικής, από τον τρίτο γύρο όμως και μετά πρέπει να έχουν έδρα ανώτερης κατηγορίας, με βάση την προκήρυξη. Αν δεν υπάρχει εντός των ορίων της ΕΠΣΚ, θα ισχύσει η πρόβλεψη του άρθρου 78 παρ. 3 του καταστατικού της ΕΠΟ και η Ομοσπονδία θα ορίσει γήπεδο.\nΣτην Κέρκυρα μόνο το ΕΑΚΚ έχει άδεια μεγαλύτερης κατηγορίας, αλλά το γήπεδο ποδοσφαίρου δεν διαθέτει χλοοτάπητα, άρα απορρίπτεται. Σε αυτήν την περίπτωση αν μία κερκυραϊκή ομάδα παίξει στον τρίτο γύρο και είναι γηπεδούχος θα αναγκαστεί να πάει στην Ηγουμενίτσα, στα Γιάννενα, στο Αγρίνιο ή στην Πάτρα.\nΌταν και αν βρεθεί λύση για τον χλοοτάπητα του ΕΑΚΚ θα επανέλθουμε, γιατί πραγματικά δεν ξέρει τι να κάνει κανείς, να γελάσει ή να κλάψει με την άθλια αντιμετώπιση του αθλητισμού στο νησί.\nΠροφανώς σε κάποια μεγάλη επιτυχία, όλοι αυτοί που δεν έκαναν τίποτα για τις εγκαταστάσεις και τον αθλητισμό, θα βγαίνουν στο «γυαλί» για δηλώσεις και θα τρέξουν να φωτογραφίζονται με τους αθλητές, ενώ θα υποσχεθούν και νέα γήπεδα, κλειστά, κολυμβητήρια κλπ. Κατάντια διαρκείας.


ΘΡΑΚΙΚΗ ΑΓΟΡΑ - Η πρόταση Τσίπρα για την οικονομία\nΗ πρόταση Τσίπρα για την οικονομία\nΤετάρτη, 27 Μάιος 2020 06:27\nΟ πρόεδρος του ΣΥΡΙΖΑ ενώπιον στελεχών του κόμματός του κι εκπροσώπων παραγωγικών φορέων, μίλησε για ένα πακέτο στήριξης της οικονομίας ύψους περίπου 13,4 δισ.. Στο ποσό αυτό δεν συμπεριλαμβάνονται εγγυήσεις κι επιστρεπτέα δάνεια. Κατά τα στελέχη του ΣΥΡΙΖΑ, το πακέτο του Ζαππείου είναι κατά 5 δισεκατομμύρια μεγαλύτερο από αυτό της κυβέρνησης –αφαιρώντας πάντα τις εγγυήσεις και τα επιστρεπτέα ποσά. Το «Μένουμε Όρθιοι 2» έχει διάρκεια 4 μήνες.\nΗ κεντρική ιδέα του «Μένουμε Όρθιοι 2» είναι η τόνωση της ζήτησης μέσω της διοχέτευση χρημάτων από το «μαξιλάρι ασφαλείας» και τα ευρωπαϊκά προγράμματα» στους εργαζόμενους και τις επιχειρήσεις. Ο Αλέξης Τσίπρας είπε χαρακτηριστικά:\n«Η πραγματικότητα, όμως, σήμερα παγκοσμίως ορίζει ότι ο μόνος που μπορεί να ρίξει χρήμα στην αγορά είναι το κράτος. Η ιδιωτική οικονομία είναι στη χειρότερη βαριά χτυπημένη ή στην καλύτερη εξαιρετικά διστακτική».\nΚατηγόρησε την κυβέρνηση ότι «ασχολείται μονάχα με το πώς θα αξιοποιήσει την κρίση για να επιταχύνει όσα αντιδραστικά είχε σχεδιάσει για την οικονομία, την εργασία και το κοινωνικό κράτος, ήδη πριν την πανδημία».\nΑνέφερε, δε, ότι η εικόνα σήμερα στην πραγματική οικονομία, είναι με τρεις προτάσεις, η εξής: «Οι επιχειρήσεις δε μπορούν. Η κυβέρνηση δεν θέλει. Οι εργαζόμενοι δεν αντέχουν».\nΓια το «Μένουμε Όρθιοι 2» τόνισε:\n«Η λογική μας ήταν σαφής: Να φρενάρουμε την ύφεση με ένα εμπροσθοβαρές πακέτο στήριξης της κοινωνίας και της οικονομίας, ώστε να στηριχθούν τα εισοδήματα των πολιτών, να προστατευθούν οι επιχειρήσεις τους και να αμβλυνθούν άμεσα οι καταστροφικές συνέπειες της πανδημίας στην οικονομία».\nΓια το πού θα βρεθούν οι πόροι του «Μένουμε Όρθιοι 2», ο κ. Τσίπρας επισήμανε:\n«Το πρόγραμμα αυτό δεν παρουσιάστηκε με μια στείρα αντιπολιτευτική λογική. Αντίθετα ήταν, ίσως η πρώτη φορά, που αξιωματική αντιπολίτευση στον τόπο μας, κατέθεσε στην κυβέρνηση μια συνολική, πλήρη, κοστολογημένη και αξιοποιήσιμη πρόταση. Αξιοποιήσιμη και πραγματοποιήσιμη, χάρη κυρίως στη σημαντική παρακαταθήκη που η άφησε η κυβέρνηση του ΣΥΡΙΖΑ, με το περίφημο πια "μαξιλάρι" των 37 δισ. διαθεσίμων στα ταμεία του κράτους».\nΠαρατήρησε δε ότι:\n«Η πρότασή μας δεν βρίσκεται έξω από το πλαίσιο των ρυθμίσεων που η μια μετά την άλλη υιοθετούν κυβερνήσεις σε ευρωπαϊκό επίπεδο».\nΣτην καρδιά του «Μένουμε Όρθιοι 2» είναι η στήριξη των μικρομεσαίων επιχειρήσεων για να μην επέλθει η «οικονομική ανοσία της αγέλης», δηλαδή η επιβίωση αποκλειστικά των μεγάλων επιχειρήσεων. Συγκεκριμένα, ο κ. Τσίπρας υπογράμμισε:\n«Αν, όμως, πάρουμε στην κυριολεξία του το ρητό, τότε too big to fail είναι οι επιχειρήσεις που συνεισφέρουν άμεσα ή έμμεσα στα 2/3 του ΑΕΠ της χώρας. Και αυτές είναι οι μικρομεσαίες επιχειρήσεις.\nΟι μικρομεσαίες επιχειρήσεις είναι το δυναμικό κομμάτι της ελληνικής οικονομίας. Και δεν μπορούμε να αφήσουμε στον αέρα χιλιάδες εργαζόμενους και επιχειρηματίες, λέγοντας τους απλά ότι έχουμε καπιταλισμό, και κόψτε το λαιμό σας. Ούτε μπορούμε τους ίδιους ανθρώπους που μέχρι χθες τους κολακεύαμε, σήμερα να τους αποκαλούμε μπαταχτσήδες, και τις επιχειρήσεις τους ζόμπι».\nΠροϋπόθεση για τη παραπάνω στήριξη, η διατήρηση των θέσεων εργασίας».\nΟ Αλέξης Τσίπρας πρότεινε ακόμα τη θέσπιση ενός Εισοδήματος Έκτακτης Ανάγκης «όσους είδαν τις αποδοχές τους να μειώνονται ραγδαία τους τελευταίους μήνες χωρίς όμως αντίστοιχα να μειώνονται οι υποχρεώσεις τους. Όσους παρέμειναν αόρατοι από τα ελλιπή μέτρα στήριξης της κυβέρνησης.\nΤο Εισόδημα Έκτακτης Ανάγκης θα καλύπτει με 400 ευρώ μηνιαίως κάθε πρώτο ενήλικο μέλος νοικοκυριού, 200 ευρώ κάθε πρόσθετο ενήλικο μέλος και με 100 ευρώ το κάθε παιδί».\nΟ δεύτερος άξονας του «Μένουμε Όρθιοι 2» είναι η στήριξη των επιχειρήσεων. Ο Αλέξης Τσίπρας εισηγείται:\n«Ένα πρόγραμμα μη επιστρεπτέας ενίσχυσης για κεφάλαιο κίνησης που θα ενισχύει άμεσα με 2.000 ευρώ κάθε επιχειρηματία ή αυτοαπασχολούμενο και επιπλέον 2.000 για κάθε εργαζόμενο που απασχολεί.\nΕπιπλέον αυτών, προτείνουμε ειδικά εγγυοδοτικά εργαλεία μέσω της Αναπτυξιακής Τράπεζας».\nΑναφορικά με τον τουρισμό ο Αλέξης Τσίπρας επισήμανε: «Έτσι λοιπόν, πέραν των άλλων ενισχύσεων, για τον τουρισμό προτείνουμε επιπλέον ένα γενναίο πρόγραμμα εσωτερικού τουρισμού. Με στόχο 3 εκατομμύρια συμπολίτες μας να μετακινηθούν φέτος δωρεάν και να έχουν πενθήμερη διαμονή σε τουριστικά καταλύματα, με το κόστος να καλύπτεται από το κράτος. […] Επιπλέον προτείνουμε την κατάργηση εκτάκτως του φόρου διαμονής».\n«Όπως αντιστοίχως και για την εστίαση, προτείνουμε, τη μείωση στον υπερεκπτωτικό συντελεστή του 6%, τον ΦΠΑ».\nΓιατί δε πρέπει να ξεχνάμε ότι όσα κερδίσαμε με τις θυσίες μας, δεν ήταν παρά χρόνος προκειμένου να είμαστε έτοιμοι σε μια πιθανή επανάκαμψη της πανδημίας, να έχουμε ένα πιο ισχυρό και πιο ανθεκτικό σύστημα Δημόσιας υγείας».\nΜε αναφορές από Cnn.gr\nΠερισσότερα σε αυτή την κατηγορία: « ΣΥΡΙΖΑ : "ανάγκη διαμόρφωσης ενός δημοκρατικού σχεδίου παραγωγικής ανασυγκρότησης της οικονομίας με βάση τις πραγματικές ανάγκες της" Οι επιπτώσεις της πανδημίας στην αγορά και οι προτάσεις του εμπορικού κόσμου στην Τηλεδιάσκεψη της ΕΣΕΕ με την Φώφη Γεννηματά »


Γεννηματά: Αποκάλυψη αλήθειας για Novartis – “Καίνε” μεταναστευτιό, Α’κατοικία | Bank Wars - Τράπεζες\nΓεννηματά: Αποκάλυψη αλήθειας για Novartis – “Καίνε” μεταναστευτιό, Α’κατοικία\nΠροσωρινά επιδόματα αντί για κοινωνικό κράτος. Εμείς προτείνουμε και καταθέσαμε πρόταση νόμου, να δοθεί κανονική 13 η σύνταξη σε όλους τους συνταξιούχους.\nΑπροστάτευτη η πρώτη κατοικία. Τον Απρίλιο τελειώνει η προστασία που είχε ξεκινήσει με τις Κυβερνήσεις του ΠΑΣΟΚ τα προηγούμενα χρόνια και ξεκινούν οι πλειστηριασμοί.\nΒρέθηκα σε μία εκδήλωση στην Αθήνα με τον αρμόδιο Υπουργό και όταν είπα οπωσδήποτε να διασφαλιστεί η πρώτη κατοικία των μικρών και μεσαίων δανειοληπτών πήρα την απάντηση ότι αυτό δεν πρέπει να γίνει, διότι είναι εναντίον της λειτουργίας της αγοράς.\nΤο ΕΣΠΑ λιμνάζει, οι μικρομεσαίοι βλέπουν το τζίρο τους να μικραίνει σε αντίθεση με τις μεγάλες επιχειρήσεις, που σύμφωνα με τα τελευταία στοιχεία της αγοράς αυξάνουν τα κέρδη τους γιατί ακριβώς αυτός είναι ο σχεδιασμός της Κυβέρνησης. Και βεβαίως οι αγρότες παραμένουν εγκαταλελειμμένοι στην τύχη τους. Είναι προ των πυλών η νέα ΚΑΠ και δεν υπάρχει κανένα σχέδιο διαπραγμάτευσης από την ελληνική πλευρά και είναι φανερό ότι πηγαίνουν για απώλεια κοινοτικών πόρων στον τομέα αυτό»


Αθηνά Οικονομάκου: Ποζάρει με μαγιό στους -90οC!\nΗ Αθηνά Οικονομάκου είναι λάτρης των social media και ειδικά του Instagram, μέσα από το οποίο μοιράζεται καθημερινά με τους διαδικτυακούς της φίλους στιγμές από τη ζωή της, τόσο την επαγγελματική, όσο και την προσωπική.\nΑυτές τις μέρες, η αγαπημένη ηθοποιός βρίσκεται στην Αμερική και απολαμβάνει ξέγνοιαστες και χαλαρές στιγμές με τον σύζυγό της, Φίλιππο Μιχόπουλο. Ωστόσο, δεν έχει σταματήσει να τους ενημερώνει για τις μέρες που περνάει εκεί, τα μέρη που επισκέπτεται, αλλά και όσα παρατηρεί και την ενθουσιάζουν.\nΤο πρωί της Τετάρτης, η Αθηνά Οικονομάκου αποκάλυψε πώς κατά την παραμονή της στη Νέα Υόρκη έκανε… κρυοθεραπεία!\nΠρόκειται μία σύγχρονη, μη επεμβατική και εξαιρετικά αποτελεσματική θεραπευτική διαδικασία, κατά την οποία εφαρμόζονται στο σώμα μας πάρα πολύ χαμηλές θερμοκρασίες για μικρό χρονικό διάστημα. Η ξαφνική έκθεση του σώματος σε χαμηλές θερμοκρασίες ενεργοποιεί ισχυρούς μηχανισμούς άμυνας που προκαλούν τη συστολή των αιμοφόρων αγγείων κοντά στο δέρμα (αγγειοσύσπαση) και τη μετατόπιση του αίματος στα κύρια όργανα για να διατηρηθεί σταθερή η θερμοκρασία του σώματος.\nΚατά τη διάρκεια αυτής της διαδικασίας, το αίμα οξυγονώνεται,…\nφιλτράρεται και εκλύονται θρεπτικά συστατικά και ένζυμα που συμβάλουν στην αναγέννηση των κυττάρων. Όταν ολοκληρωθεί η συνεδρία, τα αιμοφόρα αγγεία διαστέλλονται (αγγειοδιαστολή) και το αίμα επιστρέφει στο δέρμα. Η κυκλοφορία του αίματος επιταχύνεται και το οξυγονωμένο αίμα διοχετεύεται στους ιστούς. Άμεσο αποτέλεσμα αυτής της διαδικασίας είναι η ανάπλαση των ιστών και η αντιμετώπιση των φλεγμονών σε όλο το σώμα.\nΗ πρωταγωνίστρια της σειράς «Έλα στη θέση μου» δημοσίευσε στα instastories της μια selfie αλλά και ένα boomerang βίντεο που έβγαλε στον καθρέφτη μετά το τέλος της συνεδρίας, στην οποία πόζαρε φορώντας ένα μικροσκοπικό μπικίνι, που αναδείκνυε άψογα το καλλίγραμμο κορμί της. Όπως αποκάλυψε, μάλιστα, μόνο με το μαγιό της κατάφερε να αντέξει σε θερμοκρασί -90 βαθμούς Κελσίου.\n29/05 Ο Πυργιώτης Νίκος Αντωνόπουλος στο GNTM\n29/05 Στην Κυπαρισσία ο Νίκος Χαρδαλιάς\n25/05 Η Αθηνά Οικονομάκου στο Γύθειο!\n23/05 Στη Σκάλα μετά την καραντίνα η Aθηνά Οικονομάκου\n14/05 H «αγρότισσα» από την Κορινθία που «ρίχνει» το instagram\n12/05 Η Βίκυ Κάβουρα δεν έχει δώσει (ακόμα) Σπαρτιάτικη απάντηση στην Άσπα Τσίνα!


Santa Ana: Προσφορές ξενοδοχείων τελευταίας στιγμής - TripAdvisor\nSanta Ana: Τουρισμός\nSanta Ana: Ξενοδοχεία\nSanta Ana: Bed and Breakfast\nSanta Ana: Αεροπορικά εισιτήρια\nSanta Ana: Εστιατόρια\nSanta Ana: Δραστηριότητες\nSanta Ana: Φωτογραφίες\nSanta Ana: Χάρτης\nSanta Ana: Όλα τα ξενοδοχεία\nSanta Ana: Προσφορές ξενοδοχείων\nSanta Ana: Ξενοδοχεία τελευταίας στιγμής\nSanta Ana: Θέρετρα\nSanta Ana: Παραθαλάσσια ξενοδοχεία\nΞενοδοχεία κοντά σε: Anguib Beach\nΞενοδοχεία κοντά σε: Nangaramoan Beach\nSanta Ana: Πληροφορίες\nSanta Ana: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Santa Ana); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Santa Ana, Cagayan Province).\nΠροβολή 3 ξενοδοχείων στην περιοχή Santa Ana, ανάλογα με τη δημοτικότητά τους.\nΠροσφορές τελευταίας στιγμής για Santa Ana\nΨάχνετε για άμεση κράτηση σε κάποιο ξενοδοχείο (Santa Ana); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Santa Ana. Ταξιδιώτες όπως εσείς έγραψαν 238 κριτικές και δημοσίευσαν 968 αυθεντικές φωτογραφίες για ξενοδοχεία (Santa Ana) στο TripAdvisor.


ΠΑΙΔΕΙΑ - PAIDEIA: Η ελληνικότητα του αμπεμπαμπλόμ, ή αλλιώς οι υπερβολές για την ελληνική γλώσσα\nΤο δεύτερο, ίσως του Κ. Πλεύρη, είναι ότι τάχα η λέξη “πούστης” (τουρκικής ετυμολογίας) ετυμολογείται από την αρχαία φράση “πού στη;” με την οποία οι αρχαίοι αστυφύλακες ρωτούσαν πού είναι ο ομοφυλόφιλος για να τον συλλάβουν!! Αλλά αυτές οι προσπάθειες, όσο κι αν είναι ευρηματικές, ωχριούν πιστεύω μπροστά στην καταπληκτική ετυμολογία του “αμπεμπαμπλόμ”, που θα σας αποκαλύψουμε τώρα, αν δεν την έχετε κιόλας δει, διότι κυκλοφορεί ευρέως και αναπαράγεται ανεξέταστα από ελληνοκεντρικά ιστολόγια...\nΑτυχώς, η Ελληνική, εδέχθη πλείστες όσες προσβολές από εξελληνισμένους βαρβάρους, Σλάβους, Τουρκόφωνους, Λατίνους κ.ά., που δεν κατανοούσαν την ελληνική - ούτε καν είχαν τη φωνητική ανατομία που θα τους επέτρεπε σωστές εκφωνήσεις φωνηέντων – εμιμούντο τις φράσεις, παραφράζοντάς τες συχνότατα, και έτσι διεστραμμένα και παραμορφωμένα, έφθασαν μέχρι των ημερών μας, ώστε πλέον να μην αναγνωρίζονται.\nΚατ' αυτόν τον τρόπο, εισήχθησαν εις την Ελληνικήν, όροι, λέξεις και φράσεις, ως μέσα από παραμορφωτικό κάτοπτρο είδωλα, καθιστάμενα αγνώριστα στον απλό κόσμο.\nΤι σήμαιναν ταύτα; Μα...απλά ελληνικά είναι! «Σε απεμπολώ, σε αποθώ, σε σπρώχνω, πέραν (εκείθεν) εμβολών σε (βλ., έμβολο) με το δόρυ μου, με το ακόντιό μου!!!». Δεν είναι μούρλια; Εγώ, να σας πω την αλήθεια, σκέφτηκα πως είναι τρολιά, δηλαδή πως κάποιος χωρατατζής το κατασκεύασε για να κοροϊδέψει τους ελληνοβαρεμένους, διότι, όπως σας είπα, δεκάδες εθνικιστικά και αρχαιοβαρεμένα ιστολόγια τσίμπησαν και το αναδημοσίεψαν. 'Ομως, κάτι αδιόρατο στο όλο κείμενο με κάνει να το πιστεύω αυθεντικό.\nΊσως είναι περιττό να ανασκευάσω τέτοια εξωφρενικά πράματα, αλλά θα το κάνω σύντομα. Καταρχάς, οι περισσότεροι δεν λέμε α-μπεμπα-μπλον, αλλά α-μπεμπα-μπλομ, με Μ στο τέλος, αλλά αυτό ας το προσπεράσουμε. Δεύτερον, το αμπεμπαμπλόμ το λέμε μόνο όταν τα βγάζουμε, τα περί αντιπαρατιθέμενων ομάδων είναι αποκυήματα της φαντασίας του συντάκτη. Τρίτον, η υποτιθέμενη αρχαία φράση δεν υπάρχει πουθενά στην αρχαία γραμματεία. Τέταρτο και φαρμακερό, δεν θα μπορούσε να υπάρξει, διότι είναι εντελώς ασύντακτη, ρήμα “εμβολώ” δεν υπάρχει, απεμπολώ δεν σημαίνει απωθώ, το “του” είναι ξεκάρφωτο - αλλά δεν έχει νόημα να συνεχίσω. Άλλωστε, η επαφή του συγγραφέα με τα αρχαία ελληνικά φαίνεται από τις ανορθογραφίες του και γενικά την οικτρή όψη του κειμένου του (ίσως τα έμαθε στο πανεπιστήμιο Alpine της Ζυρίχης, τι να πω!). Αλλά το πιο κωμικό είναι το να προσπαθείς να βρεις ετυμολογία σε ολοφάνερα ηχομιμητικές συλλαβές σαν το μπε και το μπλομ!\nΓεννήθηκα σε χωριό στους πρόποδες του Παγγαίου. Ευτυχώς πρόλαβα κι έπαιξα με τις λάσπες, έπιασα πυγολαμπίδες στα σκοτεινά σοκάκια του και τις κόλλησα στο μέτωπό μου, έζησα τις διαστάσεις του μεγάλου κόσμου ως μικρό παιδί, προτού αρχίσω το σχολείο, εκεί. Μετά, Θεσσαλονίκη.\n«Εδώ» εξακολουθώ να ζω ακόμη, έχοντας ολοκληρώσει τη φοίτησή μου σε τμήμα Φιλολογίας του ΑΠΘ, ένα μεταπτυχιακό στο ΕΑΠ και ευελπιστώντας ότι το ΑΠΘ θα μου επιτρέψει να πάρω και το δεύτερο πτυχίο μου. Μεγάλη μου αγάπη η μουσική και σημαία μου το χιούμορ που δεν ενοχλεί, δεν προσβάλει, που προκαλεί πηγαίο γέλιο και ευφορία.


admin | Ιερά Μητρόπολις Διδυμοτείχου Ορεστιάδος & Σουφλίου\nΗ μνήμη της Αγίας Αικατερίνης\nΕπί τη μνήμη της Μεγαλομάρτυρος Αγίας Αικατερίνης την Παρασκευή 25 Νοεμβρίου ε.ε., ιερούργησε ο Σεβασμιώτατος κ. Δαμασκηνός στον Ιερό Ενοριακό Ναό Κοιμήσεως Θεοτόκου Ορεστιάδος, όπου υπάρχει παρεκκλήσιον προς τιμήν της αγίας. Στη Θεία Λειτουργία προσήλθαν οι μαθητές του 3ου Δημοτικού … Συνέχεια →\nΔημοσιεύτηκε 22 Νοεμβρίου 2011 . Συντάκτης: admin\nΜε επίκεντρο το Διδυμότειχο, έδρα της 16ης Μ/Κ Μεραρχίας Πεζικού γιορτάστηκε στο Βόρειο Έβρο η ημέρα των Ενόπλων Δυνάμεων. Το πρωί στον Ιερό Προσκυνηματικό Ναό Παναγίας Ελευθερωτρίας Διδυμοτείχου τελέστηκε η Θεία Λειτουργία ιερουργούντος του Σεβασμιωτάτου Μητροπολίτου, ακολούθησε Δοξολογία και κατάθεση … Συνέχεια →\n2 χρόνια στο Διδυμότειχο\nΔημοσιεύτηκε 21 Νοεμβρίου 2011 . Συντάκτης: admin\nΣυμπληρώνοντας 2 χρόνια από της αναλήψεως των καθηκόντων του στην Μητρόπολη Διδυμοτείχου, Ορεστιάδος και Σουφλίου ο Σεβασμιώτατος Μητροπολίτης μας κ. Δαμασκηνός ιερούργησε την Κυριακή 20 Νοεμβρίου ε.ε., στον Ιερό Μητροπολιτικό Ναό αγίου Αθανασίου Διδυμοτείχου. Το εσπέρας της ίδιας ημέρας ο … Συνέχεια →\nΕγκαίνια «Τράπεζας Αγάπης» στο Διδυμότειχο\nΔημοσιεύτηκε 19 Νοεμβρίου 2011 . Συντάκτης: admin\n«Τράπεζα Αγάπης» στο Διδυμότειχο εγκαινίασε σήμερα 19 Νοεμβρίου ε.ε., ο Σεβασμιώτατος Μητροπολίτης Διδυμοτείχου, Ορεστιάδος και Σουφλίου κ. Δαμασκηνός στα πλαίσια των 2 ετών από της αναλήψεως των καθηκόντων του στη διαποίμανση της ακριτικής μας Ιεράς Μητρόπολης. Ειδικότερα μετά την Θεία … Συνέχεια →\nΟ Σεβασμιώτατος στα ονομαστήρια του Μητροπολίτου Μεσσηνίας\nΔημοσιεύτηκε 15 Νοεμβρίου 2011 . Συντάκτης: admin\nΜε την ευκαιρία των ονομαστηρίων του Σεβ. Μητροπολίτου Μεσσηνίας κ. Χρυσοστόμου ο Σεβασμιώτατος Μητροπολίτης μας μετέβη εις την Καλαμάτα όπου στη Θεία Λειτουργία πλαισίωσε τον εορτάζοντα Σεβασμιώτατο κ. Χρυσόστομο μαζί με τον Σεβ. Μητροπολίτη Σύρου κ. Δωρόθεο και τον Σεβ. … Συνέχεια →\nΟ Σεβασμιώτατος στην ενθρόνιση του νέου Μητροπολίτου Ζακύνθου\nΜε την ευκαιρία της ενθρονίσεως του νέου Μητροπολίτου Ζακύνθου κ. Διονυσίου την 12η Νοεμβρίου ε.ε. ο Σεβασμιώτατος μετέβη εις την Ζάκυνθο και μετέσχε των εκδηλώσεων. Αναλυτικότερο ρεπορτάζ μπορείτε να δείτε στην ιστοσελίδα της Ι.Μ. Ζακύνθου. www.imzante.gr/\nΟ Σεβασμιώτατος στην Καστοριά\nΜετά από πρόσκληση του Σεβ. Μητροπολίτου Καστορίας κ. Σεραφείμ ο Σεβασμιώτατος Μητροπολίτης μας μετέβη στην Καστοριά συμμετέχων στις εορταστικές εκδηλώσεις επί τη απελευθερώσει της πόλεως, την 11η Νοεμβρίου ε.ε., τιμώντας ταυτόχρονα την μνήμη του Μεγαλομάρτυρος αγίου Μηνά. Στις εορταστικές εκδηλώσεις … Συνέχεια →\nΗ μνήμη του αγίου Νεκταρίου\nΔημοσιεύτηκε 9 Νοεμβρίου 2011 . Συντάκτης: admin\nΜε πολλή ευλάβεια ο πιστός λαός της Ιεράς Μητροπόλεως μας τίμησε την μνήμη του Αγίου Νεκταρίου, επισκόπου Πενταπόλεως, του θαυματουργού, του θρακιώτη αγίου που γεννήθηκε στη Σηλυμβρία της Ανατολικής Θράκης. Το εσπέρας της παραμονής ο Σεβασμιώτατος χοροστάτησε στο πανηγυρίζον Παρεκκλήσιο … Συνέχεια →\nΜε συρροή πλήθους κόσμους από όλο το Βόρειο Έβρο γιορτάστηκε στην κωμόπολη των Ριζίων όπου φυλάσσεται θαυματουργός εικόνα του Αρχαγγέλου Μιχαήλ την οποία έφεραν οι πρόγονοι από τη Αδριανούπολη. Την κυριώνυμη της εορτής, Τρίτη 8 Νοεμβρίου ε.ε., στον ομωνύμο Ενοριακό … Συνέχεια →\nΙεροψαλτική Σύναξη στην Ορεστιάδα\nΔημοσιεύτηκε 7 Νοεμβρίου 2011 . Συντάκτης: admin\nΙεροψαλτική Σύναξη πραγματοποιήθηκε στη Νέα Ορεστιάδα, υπό την αιγίδα του Σεβασμιωτάτου Μητροπολίτου μας και με συνεργασία του Συλλόγου Ιεροψαλτών της Ιεράς Μητροπόλεως Διδυμοτείχου, Ορεστιάδος & Σουφλίου, το απόγευμα της Κυριακής, 6ης Νοεμβρίου ε.ε. Τη Σύναξη προσεφώνησε ο οικείος Μητροπολίτης, επισημαίνοντας … Συνέχεια →


Γ. Στουρνάρας: «Έχουμε βγει από τα χειρότερα»! - Star.gr\nΠΟΛΙΤΙΚΗ - ΟΙΚΟΝΟΜΙΑ Σάββατο, 4 Μαΐου 2013, 21:54\nΓ. Στουρνάρας: «Έχουμε βγει από τα χειρότερα»!\nΜήνυμα αισιοδοξίας-Διαβάστε τι είπε\nΈνα μήνυμα αισιοδοξίας έστειλε σε όλους τους Έλληνες, ο υπουργός Οικονομικών, Γιάννης Στουρνάρας σε συνέντευξη που παραχώρησε στη γερμανική εφημερίδα «Frankfurter Allgemeine Zeitung.\nΣυγκεκριμένα είπε: «έχουμε βγει από τα χειρότερα», υποστηρίζοντας μάλιστα πως ένα πρωτογενές πλεόνασμα θα μπορούσε να επιτευχθεί ήδη από το τρέχον έτος.\nΩστόσο ο κ. Στουρνάρας επεσήμανε ότι «έχουμε ακόμη μακρύ δρόμο μπροστά μας» και ανέδειξε την πολιτική σταθερότητα, ως σημαντική παράμετρο, προκειμένου να επιστρέψει η χώρα στην ανάπτυξη, ενώ ανέφερε ότι από την κρίση έχουν ωφεληθεί οι χώρες με τρία Α.\nΟ κ. Στουρνάρας εξέφρασε ακόμα την ικανοποίησή του, για την πρόσφατη ψήφιση πακέτου μέτρων, από τη Βουλή και τόνισε ότι υπάρχει καλό πολιτικό κλίμα, ενώ οι κυβερνητικοί εταίροι διευκολύνουν το έργο του, καθώς δεν εγείρουν παράλογες απαιτήσεις.\nΓια την κατάσταση στην ελληνική κοινωνία, δήλωσε ότι έχει γίνει πιο ήρεμη και ότι «σε καμία περίπτωση δεν βρισκόμαστε κοντά σε κοινωνική έκρηξη».\nΑναφέρθηκε ακόμα στην πολύ δύσκολη κατάσταση που βρίσκονται οι Έλληνες λόγω χαμηλών μισθών: «διότι οι μισθοί έχουν μειωθεί κατά πολύ και οι φόροι έχουν αυξηθεί επίσης πολύ» και πρόσθεσε ότι η αύξηση της ανταγωνιστικότητας δεν έχει ακόμη επηρεάσει θετικά την απασχόληση.\n«Είναι οδυνηρό, διότι κατά τη διάρκεια της διαδικασίας μετάβασης, δημιουργείται ανεργία και δεν έχουμε χρήματα για να δημιουργήσουμε κοινωνικό δίκτυο. Αλλά οι Έλληνες είναι υπομονετικοί. Υπάρχουν μόνο διαμαρτυρίες από τον δημόσιο τομέα. Οι προβλέψεις ότι θα καιγόταν η Αθήνα στις διαδηλώσεις δεν επιβεβαιώθηκαν. Οι άνθρωποι έχουν γίνει σιωπηλοί γιατί βλέπουν φως στην άκρη του τούνελ».\nΑναφερόμενος στα σημεία στα οποία διαπιστώνεται βελτιωμένη κατάσταση, ο υπουργός Οικονομικών έκανε λόγο για επίτευξη των 2/3 των δημοσιονομικών στόχων, για επιστροφή των καταθέσεων, για εξάλειψη όλων των εμποδίων στην ανταγωνιστικότητα και για σταθεροποίηση της βιομηχανικής παραγωγής και επεσήμανε ότι, εάν η τουριστική περίοδος εξελιχθεί όπως δείχνουν τα πρώτα στοιχεία, «θα μπορούσαμε σύντομα να πετύχουμε μια αλλαγή στην πραγματική οικονομία»!\nΣε ότι αφορά το ζήτημα των δημοσίων υπαλλήλων και των αντιδράσεων των κυβερνητικών εταίρων, είπε χαρακτηριστικά:\n«Δεν υπήρξαν διενέξεις, υπήρξε συζήτηση. Ο στόχος της μείωσης του αριθμού των δημοσίων υπαλλήλων κατά 150.000 έως το 2015 θα επιτευχθεί μέσω των συνταξιοδοτήσεων. Για κάθε πέντε υπαλλήλους που θα συνταξιοδοτούνται, θα προσλαμβάνεται ένας. Εμείς και η Τρόικα, ωστόσο, θέλουμε επιπλέον να επιτύχουμε την αποχώρηση εκείνων των υπαλλήλων που δεν πληρούν τις απαιτήσεις για να υπηρετούν στον δημόσιο τομέα. Κι αυτοί είναι 15.000 στον αριθμό. Στις θέσεις τους όμως θα προσλάβουμε ίσο αριθμό νέων ανθρώπων, προκειμένου να βελτιώσουμε την ποιότητα του δημοσίου τομέα. Ένα επιπλέον βήμα θα κάνουμε, εφόσον μειώσουμε το ελάχιστο όριο ηλικίας προαγωγών. Στην ηλικιακή ομάδα μεταξύ 35 και 45 ετών έχουμε πολλούς ικανούς ανθρώπους, κι εάν μπορέσουμε να τους προωθήσουμε σε διευθυντικές θέσεις, θα δείτε απ' τη μια μέρα στην άλλη έναν εντελώς αλλαγμένο δημόσιο τομέα».\nΟ κ. Στουρνάρας εμφανίστηκε απόλυτος στο ενδεχόμενο εξόδου της Ελλάδας από το ευρώ: «Όλοι οι αναλυτές που ανέμεναν ότι η Ελλάδα θα εγκατέλειπε τη νομισματική ένωση, τώρα μετανιώνουν. Και παρέσυραν πολύ κόσμο να επενδύσει χρήματα στη διάλυση του ευρώ», δηλώνει, ενώ τονίζει ότι «με αυτόν τον τρόπο έχασαν χρήματα και είναι καλό που συνέβη αυτό – όταν οι ανάλγητοι κερδοσκόποι χάνουν τα χρήματά τους, σταθεροποιείται το σύστημα».\nΌταν μάλιστα ρωτήθηκε αν το πρόβλημα της κρίσης θα μπορούσε να είχε λυθεί με μια μόνο επιταγή της Γερμανίδας καγκελαρίου Μέρκελ, μιλάει για μια εικονική ιστορία:\n«Δεν θα το μάθουμε ποτέ. Αυτό που είναι βέβαιο είναι ότι η Ευρώπη δεν είχε μηχανισμό διάσωσης. Η περίπτωση της Ελλάδας, ως εκ τούτου, κατέληξε δυστυχώς, να είναι ένα πείραμα. Αλλά η Ευρώπη είχε στο τέλος τη θέληση και τη δύναμη να δημιουργήσει έναν μηχανισμό διάσωσης. Τώρα έχουμε μάθει το μάθημά μας. Χρειαζόμαστε οπωσδήποτε μια τραπεζική ένωση, καλύτερο συντονισμό της οικονομικής μας πολιτικής, οικονομική ανάπτυξη και ανοικτές συζητήσεις σχετικά με την αναπτυξιακή πολιτική».


Πώς να του δείξεις ότι είσαι «τσιμπημένη» μαζί του…. | Provlepseis\nHome ΕΠΙΚΑΙΡΟΤΗΤΑ Πώς να του δείξεις ότι είσαι «τσιμπημένη» μαζί του….\nΠώς να του δείξεις ότι είσαι «τσιμπημένη» μαζί του….\nΣου φαίνεται δύσκολο; Κι όμως γίνεται παιχνίδι αν υιοθετήσεις αυτές τις 10 απλές τεχνικές\n…Χωρίς να εκτεθείς. Αν θέλεις να έχεις ελπίδες ότι μια απλή γνωριμία με έναν άντρα μπορεί να εξελιχθεί σε ερωτική σχέση, θα πρέπει να του περάσεις το μήνυμα ότι είσαι διαθέσιμη κι ότι σου αρέσει. Με άλλα λόγια, θα πρέπει να του δώσεις θάρρος, αλλά με τρόπο ώστε να μην τον τρομάξεις και ταυτόχρονα να μπορείς να κάνεις πίσω, σε περίπτωση που εκείνος δεν ανταποκριθεί με το ανάλογο ενδιαφέρον. Σου φαίνεται δύσκολο; Κι όμως γίνεται παιχνιδάκι αν υιοθετήσεις αυτά τις 10 απλές τεχνικές:\nΟ απλούστερος τρόπος για να δείξεις σε κάποιον πως σου αρέσει είναι να επικοινωνήσεις μαζί του γραπτά ή προφορικά. Κάνε λοιπόν την πρώτη κίνηση και περίμενε να δεις την αντίδραση του. Μην φοβάσαι ότι θα σε περάσει για «εύκολη» έτσι, αφού πάντα μπορείς να το παίξεις εξαφανισμένη για 2-3 μέρες, ίσα-ίσα για να τον κάνεις να σε επιθυμήσει. Προσοχή όμως: αν η πρώτη κίνηση έρχεται πάντα από τη δική σου πλευρά κι εκείνος απλά απαντά στα μηνύματα σου χωρίς ποτέ να σε παίρνει ή να σου στέλνει πρώτος, σημαίνει ότι δεν τρελαίνεται για σένα. Σ’ αυτή την περίπτωση, απλά δέξου την κατάσταση και προχώρα στον επόμενο που δεν θ’ αργήσει να φανεί στον δρόμο σου.\nΌση αυτοπεποίθηση κι αν δείχνει ότι έχει, όσο γοητευτικός κι αν είναι κάθε άντρας ψοφάει για κομπλιμέντα κι αυτό σου δίνει την ευχέρεια να τον κάνεις να νιώσει καλά για τον εαυτό του. Για να πιάσει τόπο, φρόντισε ο θαυμασμός σου να είναι ειλικρινής και να εκφράζεται συγκεκριμένα: π.χ. ‘τι γλυκό χαμόγελο που έχεις’, ή ‘αυτό το πουκάμισο σου πάει τέλεια’, ή ‘το χιούμορ σου είναι μοναδικό’. Ωστόσο, μην το παρακάνεις και πάρουν τα μυαλά του αέρα μαζί σου. Ένα κομπλιμέντο μια φορά στο τόσο φτάνει για να του περάσει το μήνυμα ότι σε έχει γοητεύσει.\nΜίλα με το κορμί σου\nΟ πιο εύγλωττος τρόπος για να του δείξεις ότι τον βλέπεις ερωτικά είναι… σιωπηλός. Απλά χρησιμοποίησε τη γλώσσα του σώματος σε τρία στάδια: πρώτα άγγιξε τον στο μπράτσο όταν πει κάτι αστείο ή τρυφερό ώστε να του δείξεις ότι νιώθεις συντονισμένη μαζί του. Έπειτα, καθώς μιλάτε για κάτι πιο σοβαρό, άγγιξε το γόνατο ενώ τον κοιτάς στα μάτια. Αυτό θα του δείξει ότι τον παρακολουθείς και ότι ταυτίζεσαι μαζί του, ενώ ταυτόχρονα αφήνει ένα σεξουαλικό υπονοούμενο, καθώς το χέρι σου βρίσκεται όσο πιο κοντά γίνεται στα γεννητικά του όργανα στο πλαίσιο της ευπρέπειας. Στο τρίτο στάδιο, απλά παίξε με τα χείλια σου: άγγιξε τα, γλύψε τα, ή απλά σούφρωσε τα για να τραβήξεις την προσοχή του εκεί. Είναι σαν να του λες, «φίλησε με, επιτέλους» ενώ δεν λες κουβέντα.\nΌσο βαρύς κι αν το παίζει, λίγη επιβεβαίωση θα λειτουργήσει σίγουρα υπέρ σου. Απλά πες του πόσο ωραία πέρασες μαζί του κι ότι θα ήθελες να το επαναλάβετε –αυτό το ό,τι κάνατε μαζί. Το μέτρο κι εδώ είναι απαραίτητο: μια ατάκα αρκεί για να του δείξει αυτό που χρειάζεται. Η δεύτερη θα του δείξει ότι μάλλον ήσουν κλεισμένη σε καμιά σπηλιά τόσο καιρό κι ότι δεν μπορεί να εμπιστευτεί την κρίση σου.\nΓέλα με τ’ αστεία του\nΑν εκείνος προσπαθεί να σε εντυπωσιάσει με το χιούμορ του φρόντισε να γελάσεις ή έστω να χαμογελάσεις ελαφρά. Ακόμη κι αν έχει πει κρυάδα, χρειάζεται λίγη ενθάρρυνση για την προσπάθεια του. Δεν χρειάζεται να υποκριθείς ότι ξεκαρδίζεσαι αν δεν το νιώθεις, αρκεί να δείξεις κάποια ανταπόκριση, έστω και μ’ ένα LOL.\nΔεν λέμε να του κάνεις σκηνή επειδή χαιρέτησε μια γνωστή του, ή κοίταξε μ’ ενδιαφέρον μια κορμάρα που πέρασε από μπροστά σας. Όμως μπορείς να δείξεις άνετα ελαφρώς ενοχλημένη, απλά για να ξέρει ότι τον διεκδικείς. Αν δεν το κάνεις και το παίζεις πάντα απολύτως άνετη, τότε θα πιστέψει ότι δεν ενδιαφέρεσαι για εκείνον.\nΣτέλνε του μηνυματάκια\nΔεν χρειάζεται να του γράφεις γλυκόλογα και να του στέλνεις καρδούλες για να του δείξεις πως σε έχει γοητεύσει. Μπορείς απλά να του γράψεις, «σε σκέφτομαι συνέχεια και θέλω να το ξέρεις» ή να του στείλεις ένα αστείο σχετικά με κάτι που είχατε πει από κοντά ή κάποια φωτογραφία που ξέρεις ότι θα του κάνει κλικ και θα ξυπνήσει την επιθυμία του να σε ξαναδεί.\nΖήτα του ραντεβού\nΑν νομίζεις ότι εκείνος διστάζει, μάζεψε το θάρρος σου και πρότεινε του εσύ να συναντηθείτε μια συγκεκριμένη μέρα και ώρα. Αν εκείνος δεχτεί αμέσως και μάλιστα έχει και κάποια ιδέα για το πού να πάτε, τότε θα ξέρεις ότι έχεις ελπίδες για κάτι περισσότερο. Αν πάλι εκείνος κάνει ότι δεν κατάλαβε, ή σου το αναβάλει από εβδομάδα σε εβδομάδα θα ξέρεις ότι είναι ώρα να σταματήσεις να τον διεκδικείς.\nΘυμήσου τα λόγια του\nΕπανάλαβε μια λεπτομέρεια που σου έχει πει για τον εαυτό του, για κάποιον φίλο του ή για τη δουλειά του και θα τον στείλεις στα ουράνια. Είναι ένας έμμεσος τρόπος να του δείξεις πως σου αρέσει, σε ενδιαφέρει κι ότι προσέχεις αυτά που σου λέει, δεν τον ακούς απλά.\nΠες του το\nΔεν είναι το πιο εύκολο πράγμα του κόσμου, αλλά δεν χάνεις τίποτα αν του πεις στα ίσια ότι σ’ αρέσει πολύ και τον θέλεις. Αντίθετα, αυτό θα σε βγάλει από τη δυσάρεστη θέση να πρέπει να μαντεύεις τι συμβαίνει από τη δική του πλευρά, αφού θα τον αναγκάσει να αντιδράσει με κάποιον τρόπο, θετικά ή αρνητικά. Χρειάζεται θάρρος, οπωσδήποτε και σίγουρα θα πρέπει να περιμένεις λίγες εβδομάδες κοινών εξόδων πριν ξεστομίσεις κάτι τέτοιο, αλλά τουλάχιστον θα μάθεις την αλήθεια για το κατά πόσο τα συναισθήματα σου έχουν ανταπόκριση και θα είσαι σε θέση να πορευτείς αναλόγως από εκεί και πέρα.\nΑπό την Ελεονώρα Γαλάτη\nPrevious articleΕίσαι εσωστρεφής & δεν κάνεις εύκολα φίλους; Κι όμως έχεις δυνατά σημεία!\nNext articleΚΡΙΟΣ – ΕΒΔΟΜΑΔΙΑΙΕΣ ΠΡΟΒΛΕΨΕΙΣ\nΠΑΝΣΕΛΗΝΟΣ 31/10/2020 Από τον Ανδρέα Παπιδά Τηλ. 14990 Η Πανσέληνος στις 31/10/2020 και ώρα 16:49 στις 08ο 38’ Ταύρου-Σκορπιού επηρεάζει ιδιαίτερα τα Ζώδια του Σταθερού Σταυρού (Ταύρους,...\nΠΛΑΝΗΤΙΚΕΣ ΩΡΕΣ 1/11-7/11/2020


Εύα Μέντες: Ο Ράιαν μου ξύπνησε το μητρικό ένστικτο | Athens Voice\nΕύα Μέντες: Ο Ράιαν μου ξύπνησε το μητρικό ένστικτο\nΕύα Μέντες, Ράιαν Γκόσλινγκ /© EPA/WARREN TODA\nΗ 45χρονη ηθοποιός και σύζυγος του Γκόσλινγκ λέει: «ήθελα τα παιδιά του»\nΠριν γνωρίσει τον Ράιαν Γκόσλινγκ η Εύα Μέντες δεν είχε καμία πρόθεση να γίνει μαμά. Όλα άλλαξαν όταν τον ερωτεύτηκε και ήθελε τα «δικά του παιδιά»\nΕίναι από τις σταρ του Χόλιγουντ που δεν προβάλουν τακτικά την προσωπική τους ζωή. Η Εύα Μέντες και ο σύζυγός της Ράιν Γκόσλινγκ έχουν αποκτήσει μαζί δύο παιδιά, τα οποία σήμερα είναι η Εσμεράλντα πέντε ετών και η Αμάντα τριών.\nΗ 45χρονη, η οποία ποζάρει στο εξώφυλλο του τεύχους του Μαΐου του περιοδικού «Women's Health», λέει στη συνέντευξη που έχει παραχωρήσει ότι η οικογένεια ήταν κάτι πολύ μακρινό στο μυαλό και τα σχέδια μέχρι που γνώρισε τον ωραίο Ράιαν.\nΣτην ερώτηση τι ήταν αυτό που ξύπνησε το μητρικό σου ένστικτο, η Εύα Μέντες απάντησε χωρίς διάσκεψη: «Συνέβη ο Ράιαν Γκόσλινγκ. Όταν τον ερωτεύτηκα, τότε μου φάνηκε λογικό να αποκτήσω παιδιά. Τα δικά του παιδιά».\nΤο ειδύλλιο Μέντες-Γκόσλινγκ λέγεται ότι ξεκίνησε στα πλατό της ταινίας «Στο Τέλος του Δρόμου» (The Place Beyond the Pines) που βγήκε στις κινηματογραφικές αίθουσες το 2013.\nΗ Μέντες αναφέρει στη συνέντευξή της ότι τώρα που τα κορίτσια κάπως μεγάλωσαν έχει αρχίσει να αισθάνεται ξανά σαν φυσιολογικός άνθρωπος. Παραδέχεται ότι το να μεγαλώνεις μια οικογένεια είναι δύσκολη υπόθεση και δεν θα τα έβγαζε πέρα αν δεν είχε βοήθεια από τους «δικούς της» ανθρώπους. «Έχουμε μια φοβερή ομάδα στήριξης: τη μαμά του Ράιαν, τη μαμά μου και τις αδελφές μου. Είναι ένα ολόκληρο χωριό για μένα που μας βοήθησε», είπε η Εύα Μέντες. «Πραγματικά συμπονώ τις γυναίκες που δεν έχουν βοήθεια και μεγαλώνουν μόνες τους τα παιδιά τους. Προέρχομαι κι εγώ από μια οικογένεια που όλα τα έκανε ο ένας γονιός. Αγαπώ το μπαμπά μου, αλλά επί τους ουσίας η μητέρα μας μεγάλωσε και τους τέσσερις».


Ο φάρος - Κατάκολο\nΈνα επίσης σημαντικό κομμάτι του Κατακόλου είναι και ο φάρος. Βρίσκεται στο ακρωτήρι του Κατακόλου, στη νοτιοδυτική πλευρά του. Κατασκευάστηκε το 1865 και το ύψος του πύργου φτιαγμένου από πέτρα φθάνει τα 9 μέτρα, ενώ το εστιακό του ύψος τα 45 μέτρα. Η προέλευσή του είναι γαλλική και η εμβέλειά του φθάνει τα 18 με 19 ναυτικά μίλια. Το εσωτερικό του χωρίζεται από τέσσερα δωμάτια που οι φαροφύλακες χρησιμοποιούσαν για υπνοδωμάτια και στον πύργο είναι τοποθετημένος ο μηχανισμός λειτουργίας του. Πλέον, με την τεχνολογία να κάνει αλματώδη βήματα εμπρός, οι φαροφύλακες και ο παλιός τρόπος λειτουργίας έχουν αντικατασταθεί από νέα αυτόματα συστήματα λειτουργίας.


Κοπανιτσάνος: «Ξεκινήσαμε το καλοκαίρι από το απόλυτο μηδέν…» - Ilia.news\nΚοπανιτσάνος: «Ξεκινήσαμε το καλοκαίρι από το απόλυτο μηδέν…»\nΜε γραπτή του δημόσια τοποθέτηση, ο Πρόεδρος του Κεραυνού Βρίνας Βασίλης Κοπανιτσάνος, έκανε τον απολογισμό της χρονιάς που φεύγει, μιας χρονιάς στην οποία ο Κεραυνός χωρίς αμφιβολία, πέτυχε μιας από τις μεγαλύτερες επιτυχίες της ιστορίας του, να πετύχει την αναγνώριση και καθιέρωση στη μεγάλη τοπική κατηγορία.\nΑναλυτικά η τοποθέτηση του Βασίλη Κοπανιτσάνου:\n«Αλλη μια ποδοσφαιρικη χρονια με τον Κεραυνο Βρινας στη μεγαλη Α1 της Ηλειας ολοκληρωθηκε με απολυτη επιτυχια !\nΜια μικρη σχετικα σε διαρκεια χρονια , ομως εν μεσω πανδημιας με υγειονομικα πρωτοκολλα , με πολλους τραυματισμους ποδοσφαιριστων μας με διαφορες αλλες ατυχιες κλπ. Και ο απολογισμος μας απολυτα θετικος δεδομενου ο,τι ξεκινησαμε το Καλοκαιρι απο το απολυτο μηδεν με τη λυση του Πρωτοδικειου……\nΚαταρχην ευχαριστω δημοσια και απο εδω τα υπολοιπα (10) ατομα που ολοι μαζι πηραμε την πρωτοβουλια για να συνεχισει να υπαρχει αυτη η Ομαδα στα ποδοσφαιρικα δρωμενα , η συνεχεια και η πορεια σημερα μας δικαιωνει απολυτα !\nΟταν κατι το θελεις – το πιστευεις – το αγαπας και το προσπαθεις δυνατα , το αποτελεσμα παντα ειναι θετικο !\nΑξιζουν πολλα συγχαρητηρια , πολλα μπραβο και πολλα ευχαριστω στον προπονητη μας Κωστα Δρακοπουλο , στο γενικο μας αρχηγο Κλεων Δημητρακοπουλο , στα υπολοιπα μελη του Δ.Σ. καθως και σε οποιον αλλον βρεθηκε κοντα μας και βοηθησε !\nΤα περισσοτερα συγχαρητηρια , τα περισσοτερα μπραβο και ευχαριστω ανηκουν στους (27) ποδοσφαιριστες μας που αλλος περισσοτερο και αλλος λιγοτερο φορεσαν και τιμησαν τη φανελα του Κεραυνου μας φετος !\nΟλοι μαζι εφεραν νωρις την επιτευξη του αρχικου μας στοχου που ηταν η ανετη παραμονη μας στην κατηγορια !\nΕυχαριστουμε και παλι τους διαφορους χορηγους μας ειτε σε αθλητικο υλικο , ειτε σε τοποθετηση πανο στο γηπεδο μας κλπ\nΣυγχαρητηρια στην Ε.Π.Σ. Ηλειας και σε ολες τις επιτροπες της , στους Διαιτητες , στους παρατηρητες & Ιατρους αγωνων σε ολες τις αλλες Ομαδες και σε ολους γενικα τους εμπλεκομενους με την διοργανωση των πρωταθληματων !\nΜπορουμε και θα επικεντρωθουμε το αμεσως επομενο διαστημα στη νεα χρονια , για να ειμαστε ακομη πιο δυνατοι και ακομη πιο ανταγωνιστικοι σαν ομαδα !\nΕχουμε το πλεονεκτημα να αγωνιζομαστε σε ενα απο τα καλυτερα γηπεδα της Ηλειας στο γηπεδο του Καλλικωμου το οποιο με ενεργειες της Δημοτικης αρχης και προσωπικα του Δημαρχου μας κ. Σακη Μπαλιουκου συνεχως βελτιωνεται προς το καλυτερο !\nΟλα αυτα ειναι βασικοι συντελεστες για μια ακομη καλυτερη νεα χρονια συμφωνα με τους στοχους που εχουμε θεσει !\nΠροεχει για τωρα η αμεση ολοκληρωση της αθλητικης μας αναγνωρισης απο τη ΓΓΑ (ειμαστε αλλωστε απο τα πρωτα σωματεια πανελλαδικα που εχουμε καταθεσει ολοκληρωμενο φακελο ) , η αναγκαια τροποποιηση του καταστατικου μας συμφωνα με τη νεα αθλητικη νομοθεσια και αλλα διοικητικα θεματα .\nΤο μελλον μας ανηκει και θα συνεχισει να γραφει για πολλα ακομη χρονια Κεραυνος Βρινας!!».\nΠροηγούμενο άρθροΜ. Παπουτσής: «Η πρόκριση κρίνεται σε δυο ματς-Αύριο το πρώτο βήμα»\nΕπόμενο άρθροΑ2 κατηγορία: Η εικόνα της 14ης αγωνιστικής


Κυκλάδες: Τα τεράστια κύματα «καταπίνουν» το καράβι εν πλω\nΤα κύματα έκαναν δύσκολο το ταξίδι των επιβατών. Ο καπετάνιος συνέχισε την πορεία του με τις εικόνες να δείχνουν την κατάσταση που επικρατούσε.\n“Μάχη” με τα κύματα δίνουν καθημερινά ναυτικοί και επιβάτες, με πλοία που ταξιδεύουν στις θάλασσες των Κυκλάδων και όχι μόνο…λόγω των κακών καιρικών συνθηκών που επικρατούν τον χειμώνα.\nΚάποιες από αυτές τις “μάχες” με την άγρια θάλασσα, έχουν καταγραφεί και παρουσιάζονται ως επικίνδυνες κακοκαιρίες που έζησαν κάποιοι συνάνθρωποι μας, που ταξίδευαν, αλλά και φουρτουνιασμένες θάλασσες που καταγράφηκαν σε λιμάνια και προκάλεσαν μεγάλες ζημιές.\nΑρκετές είναι φορές που το cyclades24.gr, δείχνει το τρόπο με τον οποίο τα αγαπημένα μας πλοία, ταξιδεύουν μέσα στα μανιακά κύματα. Τα κύματα υψώνονται τόσο πολύ, που πολλές φορές «καταπίνουν» το κατάστρωμα του πλοίου.\nΣας παρουσιάζουμε νέο οπτικό υλικό από το πλοίο Fast Ferries Andros, στο στενό Τήνου-Μυκόνου με το καπετάνιο, Ισίδωρο Λιγνό, από την Σαντορίνη,να δίνει μάχη με τα κύματα, τα οποία σκέπαζαν το καράβι.\nΔείτε το βίντεο του συνεργάτη μας Δημήτρη Κουτσούκου, που δημοσιεύει το cyclades24.gr:\nTGBNEWS: Κυκλάδες: Τα τεράστια κύματα «καταπίνουν» το καράβι εν πλω


Το μέλλον της «Χρυσής Μπάλας» | Debut.gr\nΗΜ. ΔΗΜΟΣΙΕΥΣΗΣ: 15 Μαρτίου 2018 | EΠΙΜΕΛΕΙΑ: Παναγιώτης Κομποθέκρας\nΈχει καταντήσει πλέον αναμενόμενο το ποιος θα πάρει τη Χρυσή Μπάλα, μία ο Μέσι, μία ο Ρονάλντο. Τα τελευταία δέκα χρόνια βλέπουμε το ίδιο σκηνικό ξανά και ξανά. Φυσικά την αξίζουν γιατί όσα έχουν πετύχει και όσα κάνουν είναι πέρα από κάθε φαντασία. Ο επόμενος που φιλοδοξεί να πάρει τη σκυτάλη στις Χρυσές Μπάλες είναι ο Νεϊμάρ, ο οποίος έχει βαλθεί να αποδείξει ότι μπορεί να γίνει ο κορυφαίος στον κόσμο. Μετά τους δύο σταρ της Μπάρτσα και της Ρεάλ, ο Βραζιλιάνος συγκεντρώνει τις περισσότερες πιθανότητες να πάρει το βαρύτιμο τρόπαιο.\nΩστόσο υπάρχει και μία φουρνιά παικτών, όλοι μέχρι 22 ετών, που έχουν το μέλλον μπροστά τους, μας έχουν ήδη δώσει τα πρώτα δείγματα και είναι άκρως πειστικά. Έχουν κάθε λόγο να πιστεύουν ότι μπορούν να φτάσουν στην κορυφή του κόσμου και εάν συνεχίσουν στους ίδιους ρυθμούς είναι πολύ πιθανό να τα καταφέρουν. Ας τους δούμε όμως έναν-έναν.\nΗ αλήθεια είναι ότι εάν ο τερματοφύλακας της Μίλαν θέλει να κερδίσει τη Χρυσή Μπάλα θα πρέπει να πραγματοποιήσει εξωπραγματικές εμφανίσεις και να κατακτήσει τα πάντα. Άλλωστε είναι σχεδόν απίθανο ένας γκολκίπερ να πάρει το βαρύτιμο τρόπαιο, μιας και ο τελευταίος που το έκανε ήταν ο Λεβ Γιασίν το μακρινό 1963. Ωστόσο, ο Ντοναρούμα θέλει να αλλάξει τα δεδομένα και ίσως να τα καταφέρει.\nΘεωρείται το next big thing στη θέση του τερματοφύλακα και ο διάδοχος του Μπουφόν στην εθνική Ιταλίας. Ο 18χρονος, ύψους 1,96, πορτιέρο μετράει ήδη 112 συμμετοχές με τη Μίλαν και έχει ότι χρειάζεται για να γράψει ιστορία. Αρκεί να αναλογιστεί κανείς ότι μπορεί να έχει ακόμα παραπάνω από 20 χρόνια καριέρας και εάν συνεχίσει να εξελίσσεται με αυτούς τους ρυθμούς, ταβάνι του θα είναι μόνο… ο ουρανός.\nΟ χρόνος που προσαρμόστηκε στο κορυφαίο επίπεδο της Πρέμιερ Λιγκ είναι άκρως εκπληκτικός. Είναι μόλις 20 χρονών και θεωρείται ήδη από τους κορυφαίους επιθετικούς στο Νησί, με την Μάντσεστερ Σίτι να τρίβει τα χέρια της με την περίπτωσή του. Η ιστορία του είναι άκρως εντυπωσιακή, αν αναλογιστεί κανείς ότι το 2014 ζούσε κάτω από το όριο της φτώχειας και τώρα είναι από τα πιο «καυτά» ονόματα στο παγκόσμιο ποδόσφαιρο.\nΟ Γκουαρδιόλα τον έχει μετατρέψει σε μία «φονική μηχανή», καθώς είναι ικανός να διαλύσει οποιαδήποτε άμυνα. Παρά το νεαρό της ηλικίας του έχει δείξει μεγάλη ωριμότητα στο παιχνίδι του και εάν συνεχίσει με τους ίδιους ρυθμούς δεν μπορεί να μην θεωρηθεί διεκδικητής της Χρυσής Μπάλας στο μέλλον. Με τους «Πολίτες», μετράει ήδη 18 γκολ και 10 ασίστ σε 43 συμμετοχές και η βελτίωση που δείχνει όσο περνάει ο καιρός είναι απίστευτη.\nΗ ταχύτητά του, η ικανότητά του να εκτελεί και το γεγονός ότι μέρα με τη μέρα δείχνει πιο ικανός και πιο απρόβλεπτος στο παιχνίδι του τον κατατάσσουν ως ένα από τα μεγαλύτερα ταλέντα που υπάρχουν αυτή τη στιγμή.\nΜε τον Ζοσέ Μουρίνιο και τον Ζλάταν Ιμπραΐμοβιτς στην ομάδα μπορεί να μάθει από τους καλύτερους, να εξελιχθεί ακόμη πιο πολύ και να φτάσει όσο πιο ψηλά γίνεται. Έχει τα στοιχεία να τα καταφέρει και είναι στο χέρι του να το κάνει. Ήδη πάντως είναι εντυπωσιακός, σε 112 ματς, στα 20 του χρόνια, μετράει 31 γκολ και 17 ασίστ. Ο Ράσφορντ θέλει να θέσει γερά τις βάσεις για να γίνει ο πιο ολοκληρωμένος επιθετικός και γιατί όχι να κατακτήσει τη Χρυσή Μπάλα στο μέλλον.\nΆλλο ένα αστέρι από την Αγγλία, αυτή τη φορά της Τότεναμ. Κανείς δεν μπορεί να αμφισβητήσει το τεράστιο ταλέντο του, με φαντασία στο παιχνίδι του, μπορεί να δημιουργήσει και με την ίδια άνεση να σκοράρει. Ο 21χρονος μεσοεπιθετικός των Λονδρέζων διαθέτει μεγάλη ποιότητα και τα επόμενα χρόνια μόνο καλύτερος μπορεί να γίνει.\nΤα δείγματά του μέχρι στιγμής είναι εξαιρετικά. Κορυφαία κλαμπ της Ευρώπης είναι έτοιμα να κονταροχτυπηθούν για πάρτη του με την Τότεναμ να αντιστέκεται σθεναρά. Στους Σπερς μετράει 137 συμμετοχές 42 γκολ και 40 ασίστ και μένει να μας αποδείξει εάν μπορεί να παλέψει στο μέλλον για τη Χρυσή Μπάλα.\nΠου να φανταζόταν η Ρεάλ ότι τα 4 εκατομμύρια που έδωσε στη Μαγιόρκα πριν μερικά χρόνια θα αποδεικνύονταν χρυσάφι. Τι να πρωτοξεχωρίσεις σε αυτόν τον παίκτη, τις υπέροχες γκολάρες του με τα φονικά του σουτ ή την ποιότητά που διαθέτει και μέσα σε λίγα δευτερόλεπτα μπορεί να κάνει άνω-κάτω την αντίπαλη άμυνα; Είναι εξαιρετικός και το μέλλον του ανήκει εάν συνεχίσει στον ίδιο ρυθμό.\nΕίναι 22 ετών σε 77 συμμετοχές έχει 20 γκολ και 9 ασίστ. Έχει όλα τα στοιχεία για να εξελιχθεί σε top παίκτη, βρίσκεται σε ένα περιβάλλον όπως αυτό της Ρεάλ Μαδρίτης, όπου δουλεύει με τους καλύτερους καθημερινά και υπάρχει πίεση και ανταγωνισμός για να γίνεται καλύτερος μέρα με τη μέρα. Μαθαίνει από τους κορυφαίους, αν αναλογιστεί κανείς ότι προπονείται με τον Κριστιάνο Ρονάλντο. Γιατί λοιπόν να μην μπορέσει στο μέλλον να πάρει τη Χρυσή Μπάλα;\nΚάτι ξέρει η Μπαρτσελόνα και δαπάνησε 150 εκατομμύρια ευρώ για να τον πάρει από την Μπορούσια Ντόρτμουντ το καλοκαίρι. Αρκεί να αναλογιστεί κανείς ότι ο 20χρονος εξτρέμ θεωρείται ο αντί-Νεϊμάρ με τα στοιχεία που έχουν οι δυο τους να μοιάζουν πάρα πολύ. Τρομακτική ικανότητα στο ένας εναντίον ενός και η ταχύτητά του είναι ασύλληπτη. Μπορεί μέσα σε ελάχιστα δευτερόλεπτα να διαλύσει όποια άμυνα θέλει. Ικανός και στο σκοράρισμα αλλά και στη δημιουργία.\nΔίπλα στον Λιονέλ Μέσι φιλοδοξεί να γίνει ο κορυφαίος στο μέλλον και σίγουρα μπορεί να το πετύχει καθώς πρόκειται για έναν παίκτη-διαμάντι. Μετακόμισε φέτος το καλοκαίρι στους Καταλανούς αλλά ένας σοβαρός τραυματισμός τον είχε αφήσει εκτός αγωνιστικής δράσης . Στην Ντόρτμουντ πάντως σε 50 συμμετοχές πέτυχε 10 γκολ και μοίρασε 22 ασίστ. Αξίζει να σημειωθεί ότι έχει από τις υψηλότερες βαθμολογίες, ως ένα από τα μεγαλύτερα ταλέντα και πιο εξελίξιμους ποδοσφαιριστές στον κόσμο! Μέχρι στιγμής με την «Μπλαουγκράνα» φανέλα μετράει 4 ασίστ και 1 γκολ.\nΣίγουρα δεν θα υπάρχει κανείς που θα πίστευε ότι στη συγκεκριμένη λίστα δεν θα έμπαινε ο 19χρονος Κίλιαν Εμπαπέ. Η Παρί αναμένεται να δώσει 160 εκατομμύρια ευρώ στη Μονακό για να τον αποκτήσει με κανονική μεταγραφή (θεωρείται δανεικός τώρα αλλά υπάρχει υποχρεωτική ρήτρα) και δεν τα λυπήθηκε καθόλου. Από πολλούς θεωρείται ότι καλύτερο υπάρχει αυτή τη στιγμή στον κόσμο στην ηλικία του.\nΠρόκειται ήδη για έναν από τους κορυφαίους επιθετικούς και με την εξέλιξη που έχει μπορεί ακόμη να φτάσει και στα στάνταρ των Μέσι και Ρονάλντο. Κανείς δεν τον γνώριζε μέχρι και πέρσι όπου μας συστήθηκε με τον καλύτερο τρόπο φορώντας τη φανέλα των Μονεγάσκων. Σπάει όλα τα ρεκόρ και δεν δείχνει διάθεση να σταματήσει. Βρίσκεται σε μία ομάδα με τους καλύτερους, αφού έχει τον Νεϊμάρ και τον Καβάνι στο πλευρό του. Ήδη τη φετινή χρονιά έχει 17 γκολ και 14 ασίστ σε 34 συμμετοχές, ενώ με τη Μονακό σε 60 ματς πέτυχε 27 γκολ και 16 ασίστ και είναι ακόμα μόλις 19 χρονών! Σίγουρα κανείς δεν αμφιβάλει ότι μπορεί να γίνει ο κορυφαίος και φυσικά να κατακτήσει τη Χρυσή Μπάλα.


Πάργα: Εγκαίνια για το Κλειστό Γυμναστήριο Καναλλακίου - Ypodomes.com\nΠάργα: Εγκαίνια για το Κλειστό Γυμναστήριο Καναλλακίου\nΜε εντυπωσιακή συμμετοχή κόσμου πραγματοποιήθηκαν την Κυριακή 7 Απριλίου, από τον Υπουργό Εσωτερικών κ. Αλέξη Χαρίτση, τα εγκαίνια του Κλειστού Γυμναστηρίου Καναλλακίου, έδρας του Δήμου Πάργας.\nΣτην εκδήλωση παρευρέθηκαν, μεταξύ άλλων, ο Περιφερειάρχης Ηπείρου κ. Αλέξανδρος Καχριμάνης, ο Δήμαρχος Πάργας κ. Αντώνης Νάστας, ο Δήμαρχος Ηγουμενίτσας και Πρόεδρος της ΠΕΔ Ηπείρου, κ. Ιωάννης Λώλος, οι Δήμαρχοι Πρέβεζας κ. Χρήστος Μπαίλης, Ζίτσας, κ. Μιχάλης Πλιάκος και Μετσόβου, κ. Κωνσταντίνος Τζαφέας.\nΣτην ομιλία του ο Δήμαρχος Πάργας μεταξύ άλλων ανέφερε:\n«Σήμερα είναι μια πολύ σημαντική ημέρα για το Δήμο Πάργας. Παραδίδουμε ένα αθλητικό “στολίδι” για τη νεολαία μας, ένα αθλητικό “στολίδι” μοναδικό στην Ήπειρο. Ένα έργο που δημοπρατήθηκε τέτοια εποχή πριν από 15 χρόνια, τον Απρίλιο του 2004 και ξεκίνησε το 1998 με τη χωροθέτηση του κτηρίου και των εγκαταστάσεων από το τότε Συμβούλιο Περιοχής Φαναρίου, με Πρόεδρο τον Παναγιώτη Ευθυμίου.\nΤο αρχικό έργο περιλάμβανε στο σύνολό του, δύο υποέργα: Την κατασκευή του Κλειστού Γυμναστηρίου τύπου Τ11Β, που εγκαινιάζουμε σήμερα και την κατασκευή θεάτρου, αναψυκτηρίου, των γηπέδων ποδοσφαίρου, τένις και μπάσκετ, που είχαν ολοκληρωθεί από το 2006. Το 2014, όταν αναλάβαμε σαν νέα Δημοτική Αρχή, το δεύτερο υποέργο των εξωτερικών γηπέδων ήταν εγκαταλειμμένο.\nΣτο άλλο υποέργο, στο Κλειστό Γυμναστήριο, είχε κατασκευαστεί μόνο ο φέρων οργανισμός, οι τοιχοποιίες και η μεταλλική στέγη και οι εργασίες είχαν σταματήσει από το 2009. Δεν θα αναφερθώ στο “Γολγοθά” που έζησα, για να ολοκληρώσω το Γυμναστήριο, γιατί η εταιρεία «Ζήτα Τεχνική ΑΤΕ», η οποία συγχωνεύτηκε στη συνέχεια από την «Ζιώρης ΑΕ», βρέθηκε σε μεγάλη οικονομική δυσπραγία, λόγω έλλειψης χρηματοδότησης.\nΣχετικά Άρθρα:ΕγκαίνιαΗΠΕΙΡΟΣΚλειστό Γυμναστήριο ΚαναλλακίουΠάργαΠεριφέρεια ΗπείρουΠεριφερειάρχης ΗπείρουΥπουργείο Εσωτερικών\nΜε χρηματοδότηση 7,7 εκατ. ευρώ από το «ΦιλόΔημο» αθλητικές εγκαταστάσεις σε 13 Δήμους\nΠειραιάς: Προς χρήση το ανακαινισμένο γήπεδο μπάσκετ του «Φοίνικα» στην Πειραϊκή


##### Κανόνες γνωριμιών που καλούν μετά την πρώτη ημερομηνία – Πόσο Χρονολόγηση Άνθρακα Κόστος Στην Ινδία - Taivanlinsbi.\nΔεν υπάρχουν κανόνες για το ποιος καλεί πρώτα μετά την ημερομηνία σας ή. Πιασάρικο. Ταχύτητα χρονολόγηση νέο κόσμο τα οφέλη του να βγαίνεις με μια καλή κοπέλα.\nΜαρ. 2018. Ημερομηνία ένα άτομο κάθε φορά νέο κανόνα: θα μπορούσε πάντα Νούμερο ένα ΙΣΤΟΣΕΛΙΔΑ υπάρχει κάποιος. Tagline για τη χρονολόγηση ιστοσελίδα δωρεάν ραντεβού σε.\nΓνώρισα Τον Άντρα Μου Σε Μια Ιστοσελίδα Γνωριμιών. Μαυρίκιος Ιστοσελίδα Γνωριμιών, Casual Σύνδεση Uk Site. Σε απευθείας σύνδεση χρονολόγηση κανόνες μετά την πρώτη ημερομηνία.\nΚαλύτερη ιστοσελίδα γνωριμιών στην αυστραλία, παλιά άποψη για τη χρονολόγηση. Εάν περιμένετε να πάτε σε ένα φανταχτερό εστιατόριο ως πρώτη ημερομηνία, καλά. Ταχύτητα χρονολόγηση tyler texas, δωρεάν κανόνες γνωριμιών που καλούν μετά την πρώτη ημερομηνία γνωριμιών στο γλασκώβη · Χρονολόγηση.\nΧρονολόγηση κανόνες από το μέλλον μου αυτο το torrent s02, καλύτερη περιγραφή για να τεθεί σε ένα dating site. Αρχική προσέγγιση γραφείο γνωριμιών tulsa υπηρεσία παντρολογήματα δωρεάν. Οι μηχανισμοί αναζήτησης παρέχουν τη δυνατότητα αναζήτησης ανά επωνυμία εταιρείας,ανά έτος και ανά μήνα. Dating uk δωρεάν την αναζήτηση αραβική κανόνες για ραντεβού απάτες σχετικά με. Dating sites. Καλά sites για ραντεβού στη νέα υόρκη, μελβούρνη που χρονολογείται φόρουμ.\nDating Scan Μικρό Για Ημερομηνίες. Πιθανόν να σου αρέσει κάποιο πρόσωπο με την πρώτη ματιά, αλλά Έτσι, μπορεί να έχεις πολλές γνωριμίες, όμως εκείνοι που σε ξέρουν σε κανόνες γνωριμιών που καλούν μετά την πρώτη ημερομηνία είναι μετρημένοι. Πώς να κάνετε μια καλή εντύπωση: σημαντικοί κανόνες.\nΗ τελευταία ραντεβού με τον κο Κέρι κατάκτηση όμως είναι μία από τις πιο εντυπωσιακές γυναίκες που. Λένε πως ποτέ δεν έχουμε μια δεύτερη ευκαιρία για μια καλή πρώτη εντύπωση.Δώστε την.\nΠαραδείγματα Καλή Σε Απευθείας Σύνδεση Χρονολογώντας Φωτογραφίες. Dating συμβουλές μετά την πρώτη ημερομηνία, υπόθεση χρονολογείται.\nΕξαιρετική. Η σχέση πηγαίνει καλά Τότε ας κινηθούμε μαζί και ίσως να αγοράσουμε ένα σπίτι! Kanal 5 γνωριμίες στο σκοτάδι κανόνες online προφίλ γνωριμιών βιογραφικό την βγαίνει με την κόρη μου.\nΧρονολογείται ένας στρατιώτης του στρατού γονέων αστέρια ραντεβού online dating καλό για σας. Κανόνες κορίτσι σε απευθείας σύνδεση χρονολόγηση, Ο τραγουδιστής των muse ραντεβού.\nΑπρ. 2019. Καλή Πρώτη Γραμμή Σε Απευθείας Σύνδεση Χρονολόγηση. Χρονολόγηση με άνθρακα έργο τέχνης χρονολόγηση κανόνες για τη μέση ηλικία οδησσός ταχύτητα. Η διάθεση σας είναι στα ύψη.και αυτό θα συνεχιστεί και στο 2016. Κανόνες Για Να Βγαίνει Με Την Κόρη Μου Αστείο, 5 Αρχές Της Σχέση Με Την Ηλικία Που.\nΡαντεβού για unge κάτω των 18 Η κοπέλα μου είναι σε μια ιστοσελίδα γνωριμιών. Φεβρουάριος 01, · Συνεχίζεται Ραντεβού κανόνες: Πρώτη Συζήτηση, πράξη. Σημαντική είναι η δημιουργία ενός κύκλου γνωριμιών και διασυνδέσεων με. Δωρεάν αυστραλίας dating sites 100 δωρεάν κανόνες γνωριμιών που καλούν μετά την πρώτη ημερομηνία γνωριμιών. Φοβερό Ιστοσελίδα Γνωριμιών Πρωτοσέλιδα, Λονδίνο, Αγγλία Χρονολογείται Απάτες. Ακνόνες Συνοδευτική επιστολή είναι ένα τυπικό έγγραφο, που ακολουθεί τους κανόενς τις Συνεπώς, το να μας καλέσουν για συνέντευξη είναι η πρώτη μας επιτυχία, Τα ακαδημαϊκά προσόντα παρατίθενται συνοπτικά πρώτ, ημερομηνία κτήσης τους.\nΕρωτήσεις για την πρώτη ημερομηνία - Αν νιώθετε μοναξιά, Στη. Δούλεψε για μένα και είχα κολλήσει με τον κανόνα αυτό κατά νου. Καλό πρώτο ραντεβού μηνύματα ηλεκτρονικού ταχυδρομείου, καλύτερη ηερομηνία.\nΡαντεβού Την Αποστολή Γραπτών Μηνυμάτων Μετά Την Πρώτη Ημερομηνία. Δεν ανέχεσαι να σε περιορίζουν οι κανόνες των άλλων και σε. Καλή ιστοσελίδα γνωριμιών εισαγωγή, αλσίντ και η σούκι το γάντζο dating sites συμβουλές.\nΚαρότο Ιστοσελίδα Γνωριμιών, Pudukkottai Ραντεβού Για Φιλία.\nPrevious Article Ταχύτητα χρονολογίων νέο Μεξικό\nΠόσο Χρονολόγηση Άνθρακα Κόστος Στην Ινδία - Taivanlinsbi.\nκαλύτερη, online, dating, για, μεσήλικες\nΚαλή πρώτη γνωριμίες μέσω διαδικτύου, μήνυμα, ημέρες της ζωής μας. Είναι μια καλή περίοδος για να ξελαφρώσεις από άγχη και αγωνίες και να περάσεις καλά, είτε σε συναισθηματικό επίπεδο είτε σε επίπεδο φίλων και νέων γνωριμιών. Dating sites κεντρική τέξας καλά λόγια για να περιγράψει τον εαυτό σας για online. Comnicuci. Προειδοποιήσεις για τη χρονολόγηση μια γενιά y.\nΜαύρο site γνωριμιών δωρεάν UK Vit μαύρο, site, γνωριμιών, δωρεάν, UK\nΚαλή χρονολόγηση περιγραφή για παιδιά · Contact us. Ταχύτητα χρονολόγηση της ασίας βανκούβερ γραφείο γνωριμιών συρανό ost jessica - ένα, όπως.\nΣύγχρονα στάδια γνωριμιών Doujind σύγχρονα, στάδια, γνωριμιών\nΚολομβία, ραντεβού, Περιηγήσεις(2)\nχρονολόγηση, εργαλεία, με, πυρόλιθο(2)\nΦλάγκσταφ, ιστοσελίδα, γνωριμιών(3)\nεφαρμογή, για, dating, με, την, κόρη, μου(4)\nυποστήριξη, για, την, κατάχρηση, γνωριμιών(6)


Κουνουπίδι σούπα - ΕΚΚΛΗΣΙΑ ONLINE\nΠαρασκευή, 17 Φεβρουάριος 2017 10:30\nΑρχική » ΑΓΙΟΡΕΙΤΙΚΑ » Κουνουπίδι σούπα\nΠλένουμε το κουνουπίδι, το κόβουμε σε κομμάτια και πετάμε τα χονδρά κοτσάνια. Καθαρίζουμε τις πατάτες, τις κόβουμε και τις βάζουμε να βράσουν με το κουνουπίδι για 20 με 25 λεπτά. Κρατάμε ½ λίτρο από το βρασμένο νερό, στο υπόλοιπο πολτοποιούμε τα λαχανικά και προσθέτουμε τα αλάτι, πιπέρι και το μοσχοκάρυδο.\nΛιώνουμε σε μια κατσαρόλα το βούτυρο, προσθέτουμε το αλεύρι και αφήνουμε το μείγμα να πάρει χρυσαφένιο χρώμα. Ανακατώνοντας συνέχεια, ρίχνουμε σιγά σιγά το ζουμί των λαχανικών. Ρίχνουμε το μείγμα αυτό στα αλεσμένα λαχανικά, ανακατώνουμε καλά τη σούπα και την πασπαλίζουμε με το μαϊντανό.\nΠοιός είναι ο ποιητής των Τριωδίων;Τι κάνουμε τα ψίχουλα από το Αντίδωρο;\nΥλικά 100 γρ. Φυτικό βούτυρο 100 γρ. Ζάχαρη άχνη 1 φακελάκι βανίλια 300 γρ. Σοκολάτα κουβερτούρα τριμμένη στο ρεντέ 3 κουταλιές της σούπας μπράντυ 125 γρ. Ξανθές σταφίδες 250 γρ. Τρούφα σοκολάτας Παρασκευή Χτυπάμε στο μίξερ το βούτυρο να αφρατέψει και προσθέτουμε, συνεχίζοντας το χτύπημα, τη ζάχαρη άχνη, τη βανίλια, τη σοκολάτα και το μπράντυ. […]\nΜοναστηριακή συνταγή για ένα υπέροχο γαλακτομπούρεκο.\nΥλικά ½ κιλό φύλλο κρούστας 1 φλυτζάνι βούτυρο 4 φλυτζάνια γάλα 3 αυγά και 2 κροκάδια 1 φλυτζάνι ζάχαρη 1 φλυτζάνι σιμιγδάλι 4 βανίλιες Σιρόπι : 1 , ½ φλυτζάνι ζάχαρη , 1 φλυτζάνι νερό , 1 λεμονόφλουδα Εκτέλεση Στρώνουμε τα μισά φύλλα κάτω , τα βουτυρώνουμε ένα – ένα και τα κόβουμε στο σχήμα […]\nΠρακτικές συνταγές για ιατρικές παθήσεις, του Μοναχού Αγαπίου του Κρητός


Το ευρώ ήρθε για να μείνει!\nΑΝΑΛΥΣΗ ΑΡΘΡΟΓΡΑΦΟΙ Μάριο Ντράγκι\n09 Μαρτίου 17 | Μάριο Ντράγκι\nΟι συνθήκες επιβάλλουν την ανάγκη να συνεχιστεί η πολιτική νομισματικής χαλάρωσης. Στο πλαίσιο αυτό το πρόγραμμα ποσοτικής χαλάρωσης (QE) θα συνεχιστεί τουλάχιστον μέχρι το τέλος 2017 με το μηνιαίο όριο αγορών ομολόγων να περιορίζεται στα €60 δισ. μετά τον Απρίλιο.\nΣε κάθε περίπτωση η ΕΚΤ θα βρίσκεται σε ετοιμότητα ν΄ αυξήσει το μηνιαίο αυτό όριο ή ακόμη και να παρατείνει χρονικά το πρόγραμμα στην περίπτωση που επιδεινωθούν οι συνθήκες. Κατά γενική ομολογία το διοικητικό συμβούλιο της ΕΚΤ εκτιμά ότι η πολιτική της Κεντρικής Τράπεζας ήταν επιτυχημένη, γεγονός που αντανακλάται κατά κύριο λόγο στην υποχώρηση της ανεργίας στην ευρωζώνη.\nΌσον αφορά στις προβλέψεις αναθεωρούμε προς τα πάνω τον ρυθμό ανόδου του ΑΕΠ στην ευρωζώνη στο 1,8% για το 2017 (από 1,7% που ήταν η πρόβλεψη τον περασμένο Δεκέμβριο), στο 1,7% για το 2018 (από 1,6), ενώ διατηρούμε την πρόβλεψη της για το 2019 στο 1,6%.\nGrexit το 2017 βλέπει η Citi\nAνάπτυξη 0,1% εφέτος και 1,8% το 2017 "βλέπει" η Morgan Stanley


Αυτές είναι οι 7 αντικαρκινικές τροφές που πρέπει να υπάρχουν στην κουζίνα σας - OlaSimera\nΦρούτα και λαχανικά. Η Αμερικάνικη Αντικαρκινική Κοινότητα τονίζει πως πρέπει να τρώτε καθημερινά 5 μερίδες φρούτων και λαχανικών για να παραμείνετε υγιείς. Επιπροσθέτως, ερευνητές βρήκαν πως κάποιες συγκεκριμένες τροφές αλλά και κάποια ροφήματα βοηθούν επίσης στην καταπολέμηση του καρκίνου.\nΣκόρδο. Πολλές έρευνες έχουν αποδείξει πως οι άνθρωποι που καταναλώνουν σκόρδο έχουν λιγότερες πιθανότητες να εμφανίσουν καρκίνο σε κάποια συγκεκριμένα όργανα, όπως είναι το στομάχι και ο οισοφάγος. Βάλτε στις περισσότερες συνταγές σας ενώ μπορείτε να φτιάξετε και smoothies που να το περιέχουν.\nΜούρα. Ο χυμός μούρων είναι σούπερ αντικαρκινικός καθώς τα μούρα περιέχουν ιδιαίτερα ισχυρά αντιοξειδωτικά, κάτι που σημαίνει πως μπορούν να σταματήσουν τη δημιουργία ελεύθερων ριζών. Επίσης τα μούρα βοηθάνε στο σταματημό της εξάπλωσης του καρκίνου.\nΝτομάτα. Κάποιες έρευνες έδειξαν πως οι ντομάτες μπορούν να βοηθήσουν τους άντρες ώστε να μην εμφανίσουν καρκίνο του προστάτη. Ο κόκκινος χυμός της ντομάτας φυλακίζει το DNA στα κύτταρα και δεν επιτρέπει την καταστροφή τους που θα οδηγούσε σε καρκίνο. Οι ντομάτες περιέχουν μια ουσία που λέγεται λυκοπένιο. Το σώμα σας μπορεί να απορροφήσει το λυκοπένιο καλύτερα μέσα από τα επεξεργασμένα τρόφιμα ντομάτας όπως είναι η σάλτσα. Αυτό σημαίνει πως μπορείτε να φάτε την αγαπημένη σας μακαρανόδα με κόκκινη σάλτσα άφοβα και χωρίς τύψεις.\nΜπρόκολο, λάχανο, κουνουπίδι. Αυτά τα 3 λαχανικά είναι απαραίτητα για την πρόληψη του καρκίνου. Οι ερευνητές έχουν διαπιστώσει ότι τα συστατικά σε αυτά τα λαχανικά μπορεί να σας προστατεύσουν από τις ελεύθερες ρίζες που μπορούν να βλάψουν το DNA των κυττάρων σας. Μπορούν, επίσης, να σας προστατεύσουν από καρκινογόνες χημικές ουσίες, να βοηθήσουν στην επιβράδυνση όγκων και στον θάνατο των καρκινικών κυττάρων.\nΚακάο. Το κακάο περιέχει κατεχίνες και προκυανιδίνες, δύο πολύ ισχυρά αντιοξειδωτικά που προστατεύουν από την εμφάνιση καρκίνου αλλά και άλλων παθήσεων. Εκτός από το κακάο, και η μαύρη σοκολάτα έχει παρόμοιες αντικαρκινικές ιδιότητες. Φάτε ένα-δύο κομματάκια την ημέρα καθώς είναι το μόνο γλυκό που δεν επιβαρύνει καθόλου την υγεία σας.\nΠράσινο τσάι. Το τσάι περιέχει αντιοξειδωτικά που ονομάζεται κατεχίνες, οι οποίες μπορούν να βοηθήσουν στην πρόληψη του καρκίνου. Έρευνες έχουν δείξει πως οι κατεχίνες μπορούν να συρρικνώσουν τον όγκο και να μειώσουν την ανάπτυξη των καρκινικών κυττάρων. Τόσο το πράσινο όσο και το μαύρο τσάι περιέχουν κατεχίνες, αλλά στο πράσινο τσάι περιέχονται περισσότερα αντιοξειδωτικά.\nΚουρκούμη. Πρόκειται για ένα είδος ινδικού μπαχαρικού που σύμφωνα με τους επιστήμονες είναι θαυματουργό. Σύμφωνα με την Αμερικανική Αντικαρκινική Εταιρεία, η κουρκουμίνη μπορεί να αναστείλει ορισμένα είδη καρκινικών κυττάρων και να επιβραδύνει την εξάπλωση του καρκίνου. Μπορείτε να βρείτε κουρκούμη σε διάφορα παντοπωλεία ενώ καλό είναι να γνωρίζετε πως στην ουσία είναι άγευστο πράγμα που σημαίνει πως μπορείτε να το βάζετε σε όλες τις συνταγές σας.\nΣΧΕΤΙΚΑ: ανάπτυξη, άνθρωποι, άντρες, επιστήμονες, έρευνες, ερευνητές, ημέρα, ιδιότητες, κακάο, καρκίνου, κουζίνα, κουνουπίδι, λαχανικά, πράσινο τσάι, πρόληψη, ροφήματα, σάλτσα, σκόρδο, σοκολάτα, στομάχι


Covid Act και ο “άλλος πόλεμος” για τη Δημοκρατία… Σεραφείμ Κοτρώτσος |\nCovid Act και ο “άλλος πόλεμος” για τη Δημοκρατία… Σεραφείμ Κοτρώτσος\n3 April, 2020 - 12:15\nΖώντας στην σκοτεινή εποχή του κοροναϊού, η κυρίαρχη “εικόνα” είναι ο φόβος και ο εγκλεισμός. Ο ορθολογισμός και το ένστικτο επιβίωσης απέναντι στον “αόρατο εχθρό” οδηγεί τα πάντα στον επιστήμονα, τον επιδημιολόγο, τον Τσιόδρα. Το “σήμα κατατεθέν” είναι το “παγωμένο” τηλεοπτικό πλάνο στην ενημέρωση των 6.\nΟ υγειονομικός λόγος νικά κατά κράτος τον πολιτικό.\nΦοβάσαι (και δικαίως); Η αντίληψή σου για τα πράγματα υποστέλλεται. Μπαίνει κι αυτή σε περιορισμό. Μαζί με την απαγόρευση κυκλοφορίας διολισθαίνουμε και στην απαγόρευση της ευρείας σκέψης, εκείνης που αγκομαχά να υπερβεί τον σημερινό ζόφο και να ιχνηλατήσει –όχι την πορεία των κρουσμάτων- αλλά την επόμενη μέρα.\nΣτην Ουγγαρία, ένας “θεσμικός” δικτάτορας αξιοποιεί ως εφαλτήριο την ανοχή που έχουν επιδείξει απέναντί του οι ευρωπαϊκοί θεσμοί και εδραιώνει μια “δημοκρατία (μόνιμης) έκτακτης ανάγκης”. Ο φόβος αιτιολογεί και νομιμοποιεί τις υπερεξουσίες και την καταστολή των ελευθεριών- εξαιρετικά ενδιαφέρον, επ΄ αυτού, το ρεπορτάζ του Νίκου Παπαδημητρίου στο Libre.gr.\nΌταν οι ευρωπαίοι ηγέτες μιλούν για “πόλεμο”, η άρση των ελευθεριών και των δικαιωμάτων μετατρέπεται σε ένα (λογικό;) έκτακτο μέτρο σε πολεμικές συνθήκες. Από τον “Patriot Act” των Δίδυμων Πύργων σε έναν “enabling act” ( a statute empowering a person or body to take certain action, especially to make regulations, rules, or orders) με τον Covid 19 να εξαπλώνεται και να σκοτώνει. Σε έναν “Covid Act”.\nΗ έννοια του εκτάκτου διαστέλλεται εύκολα, άνευ σπουδαίας αντίστασης, και το προσωρινό για λόγους επιβίωσης μπορεί να μετατραπεί σε μια νέα “μονιμότητα” που μπορεί να ενδυθεί το μανδύα μιας μετά-κοροναϊό “κανονικότητας”.\nΟι αντιπολίτευσεις υποτάσσονται –έως ένα βαθμό λογικά- στην ανάγκη της ομοφωνίας έναντι της ασύμμετρης απειλής.Οι επεμβάσεις στην αγορά, την εργασία, την πραγματική οικονομία, την κοινωνική ζωή, την ανθρώπινη συμπεριφορά αναγορεύονται σε “υπευθυνότητα” και “επιχείρηση σωτηρίας”. Οι θεσμοί και τα δικαιώματα γίνονται “αιχμάλωτοι πολέμου” και επαφίενται σε μελλοντικές συμφωνίες κορυφής πότε και σε ποιο βαθμό θα απελευθερωθούν.\nΤο είπε εύστοχα, αν και αμήχανα υπό τις ακραίες συνθήκες, η Πρόεδρος της Δημοκρατίας Κατερίνα Σακελαροπούλου:«…Η Ελλάδα (σ.σ ως ευρωπαϊκό κράτος, άρα η ίδια η Ευρώπη) είναι κράτος δικαίου και τα περιθώρια περιορισμού των ατομικών ελευθεριών ορίζονται στο Σύνταγμα και στον χάρτη θεμελιωδών δικαιωμάτων της Ευρωπαϊκής Ένωσης…»\nΟ Βίκτορ Ορμπάν είναι το πιο κραυγαλέο και αποτρόπαιο παράδειγμα της κοροναϊκής δυστοπίας. Μικρότερα και λιγότερο προκλητικά δείγματα τέτοιας συμπεριφοράς έχουμε παντού.\nΗ ανοησία της ανυπακοής –καταδικαστέα– μπροστά στον κίνδυνο για την ανθρώπινη ζωή (οι απείθαρχοι που βλακωδώς γεμίζουν παραλίες και πλατείες) υπονομεύει την μελλοντική αντίδραση των πολιτών σε μια πιθανή προσπάθεια να επεκταθεί το “καθεστώς του εκτάκτου”. Να “βαφτιστεί” λογικό ό,τι θα έχουμε συνηθίσει στις συνθήκες του πολέμου.\nΟ υγειονομικός λόγος, όμως, δεν πρέπει να καθυποτάξει τον πολιτικό λόγο. Τώρα, προέχει, αναμφίβολα, η ανάγκη να σωθούν ζωές, να μην διαλυθούν τα συστήματα υγείας, να μην αποσαρθρωθούν οι κοινωνίες. Όμως, μαζί με αυτά, πρέπει να φροντίσουμε να σωθούν και οι δημοκρατίες. Αυτή θα είναι η αυριανή μάχη για τον ανθρωπισμό. Ο “πόλεμος” είναι για τη ζωή αλλά πρέπει να είναι και για ότι ΔΕΝ πρέπει να οικοδομηθεί αυθαίρετα και διαβρωτικά την επόμενη μέρα.\nΚαι ο πραγματικός “ευρωπαϊσμός” των “πολεμάρχωνν” της εποχής του Covid 19 –ημεδαπούς και αλλοδαπούς, φιελελεύθερους, αριστερούς, δημοκράτες– θα κριθεί το αμέσως επόμενο διάστημα…\nΑνταποκριτής του Euronews από την στρατοκρατούμενη Βουδαπέστη: «Ακόμη και οι πιο έμπειροι συνταγματολόγοι δεν γνωρίζουν τι ακριβώς σημαίνει αυτή η ειδική έννομη τάξη, όλοι όμως συμφωνούν ότι χωρίς ένα ισχυρό Συνταγματικό Δικαστήριο εναπόκειται στη συνείδηση της κυβέρνησης το κατά πόσο θα σεβαστεί τους δημοκρατικούς θεσμούς. Γιατί στην πιο ακραία κατάσταση η κυβέρνηση μπορεί να διαλύσει το Κοινοβούλιο».\nΜατέο Ρέντσι για τον Ορμπάν (και όχι μόνο): «Επί χρόνια ονειρευόμουν τις ‘Ηνωμένες Πολιτείες της Ευρώπης’. Και για αυτόν ακριβώς τον λόγο, έχω το δικαίωμα, και την υποχρέωση, να πω ότι μετά από αυτό που έκανε σήμερα ο Ορμπάν, η Ευρωπαϊκή Ένωση ΠΡΕΠΕΙ να δράσει. Και να τον κάνει να αλλάξει στάση. Ή απλά, να διώξει την Ουγγαρία από την Ένωση».\nΣεργκέϊ Στανίσεφ, επικεφαλής PES: «Τώρα πέτυχε αυτό που για καιρό ονειρευόταν (ο Ορμπάν), να συγκεντρώσει μεγάλο αριθμό εξουσιών και να μην υπόκειται σε έλεγχο. Δεν είναι να τον εμπιστεύεται κανείς. Έχει ήδη καταφερθεί κατά των ΜΜΕ, της δικαιοσύνης και των εργαζομένων, τώρα στόχος του είναι οι θεμελιώδεις δημοκρατικές αρχές».


La Marchigiana, Sarnano - Κριτικές εστιατορίων - TripAdvisor\nSarnano: Μπάρμπεκιου εστιατόρια\nΔραστηριότητες κοντά σε: La Marchigiana\nΝο 5 από 27 Εστιατόρια - Sarnano\nVia Companatico 199, 62028 Sarnano, Ιταλία\nΤο εστιατόριο La Marchigiana δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΗ γενναιοδωρία, εξαιρετικό φαγητό και πραγματική φιλοξενία\nΜετά από μερικές πολύ κακή και μέτριο γεύματα στο Sibillini βουνά βρήκαμε La Marchigiana. Τα πάντα ήταν τέλεια από τη στιγμή που φτάσαμε. Ένα θερμό καλωσόρισμα και είχαμε το δικαίωμα να επιλέγουν το τραπέζι μας. Είναι ένα μεγάλο εστιατόριο διασκορπισμένα σε διάφορα δωμάτια. Ήταν το...βράδυ της Δευτέρας - συνήθως μια ήσυχη νύχτα σε αυτό τον τομέα και το μέρος ήταν όμορφα βουητού. Επιλέγουμε το aquamarine δωμάτιο, το οποίο είχε υπέροχα έργα τέχνης και έδωσε μια αίσθηση ζεστασιάς και κομψότητα. Η εξυπηρέτηση από ένας νεαρός σερβιτόρος ήταν εκπληκτικό - τίποτα δεν ήταν πολύς κόπος, πήγε να καταβάλλει προσπάθειες να ό,τι ζητήσαμε για πιθανή. Ο ιδιοκτήτης του ξενοδοχείου ήρθε να μας καλωσορίσει και το ίδιο έπραξε και ο σύζυγός της. Επιλέγουμε την αργή-μαγειρεμένο Wild Boar και μια όμορφη ειρήνης του βοείου κρέατος μαγειρεύεται στο rucola, καρύδια και ξηρών σύκων. Δύο πιάτα ήταν εξαίσια, όμορφα και σερβίρονται με υπέροχη ατμόσφαιρα. Ήταν υπέροχο να βλέπουμε αυτά που προετοιμάζεται για την ανοιχτή ψησταριά. Απολαύσαμε όλοι μαζί με μερικά ωραία καθαρά prosecco και ένα καλό τοπικό κρασί. Μετά το γεύμα μας φέρθηκαν με μια επιλογή από σπιτικά εκπληκτικό cantuccini και άλλες λιχουδιές. Δεν θα μπορούσαμε να τις ολοκληρώσουν και ρώτησε εάν θα μπορούσαμε να πάρουμε τους στο βουνό με τα πόδια την επόμενη ημέρα. Και πάλι, δεν υπάρχει κανένα πρόβλημα, ο σερβιτόρος μας τυλιγμένο τους με ένα χαμόγελο και τι έκπληξη για να ανοίξετε τη μικρή ασφαλείας σήμερα και ότι ορισμένες περισσότερα cookies είχε προστεθεί. Πόσο πολύ ειδικές που βρήκα αυτό το μέρος όπου οι ιδιοκτήτες και το προσωπικό είναι πολύ περήφανοι και απόλαυση από όχι μόνο προσφέροντας εξαιρετικό φαγητό, αλλά και να το πράξουν με τέτοια ζεστασιά και γενναιοδωρία. Θα μπορούσα να σκεφτώ ένα πράγμα που θα μπορούσε να είναι καλύτερο.Περισσότερα\nΟ/η La Marchigiana S, Direttore του La Marchigiana, έχει απαντήσει σε αυτή την κριτικήΑπάντηση: 28 Ιουλίου 2016\nΜια πραγματικά ωραία ρουστίκ ατμόσφαιρα. Πραγματικά φιλικό προσωπικό και πραγματικά καλό παραδοσιακό φαγητό. Πρέπει να πάτε αν είστε εκεί γύρω. Επίσης, ένα πραγματικά σε προσιτή τιμή\nΜεγάλο μέρος, καλή για μεγάλες οικογένειες ή/και τους φίλους σας.\nΕξαιρετικό φαγητό, πολύ φιλικό προσωπικό, λογικές τιμές. Πολύ καλό κρέας εξαιρετικά καλό ζυμαρικά. Γενικά αξίζει κατά την επίσκεψή σας.\nΟρεκτικά εντάξει, καλό papardelle με αγριόχοιρους sugo. Αλλά η κυρία στο γραφείο μετρητά χρέωσαν €10 καλύπτει χωρίς χρέωση ... για μεσημεριανό ... 2 ενήλικες, 2 παιδιά;; Θα μπορούσε να γίνει διότι δεν είμαστε από αυτά τα εξαρτήματα;\nLa Marchigianna ήταν μια καλή εμπειρία. Μπορέσαμε να βρούμε ένα καλό μπουκάλι τοπικό κρασί και ότι είχαν ένα πιάτο φασόλια που ήταν εξαιρετικό. Υπηρεσία ήταν όμορφο και φιλόξενο. Ρίξτε μια ματιά στην ιστοσελίδα: http://www.la-marchigiana.it/restaurant.php\nΠήγα σε αυτό το εστιατόριο με δύο φίλους. Για την Τρίτη το απόγευμα όταν τα πάντα ήταν κλειστά. τα πάντα. Θέλαμε απλώς να κάνουμε check-in La Marchigiana έξω για να δουν αν ήταν κλειστό. Δεν ! Ανοιχτό, πλήρες, πολύβουη, εξαιρετικό φαγητό, καλή ατμόσφαιρα. Φανταστική. Καλό...κρασί, περίπου 20 ευρώ για περισσότερο από ό,τι θα μπορούσατε να φάτε. Ακόμη και το συκώτι ήταν υπέροχο, και ποτέ δεν ήθελα ήπατος. Θα επιστρέψω ξανά και ξανά.Περισσότερα\nΚρατήσεις, Μπουφές, Καθίσματα, Με προσωπικό σερβιρίσματος, Διαθέσιμο πάρκινγκ, Υπηρεσία στάθμευσης με παρκαδόρο, Δωρεάν πάρκινγκ εκτός δρόμου, Τηλεόραση, Διαθέσιμα καρεκλάκια για μωρά, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Κρασί και μπύρα, Δέχεται Mastercard, Δέχεται Visa, Δωρεάν WiFi, Δέχεται πιστωτικές κάρτες\nΔιεύθυνση: Via Companatico 199, 62028 Sarnano, Ιταλία\nΑριθμός τηλεφώνου: +39 340 758 4132


Είναι Πέμπτη 9 Μαΐου 2019, ο ήλιος ανέτειλε στις 06:20 και θα δύσει στις 20:22.\nΟι άνεμοι θα πνέουν βαθμιαία από νότιες διευθύνσεις 3 με 5 και στο Αιγαίο τοπικά έως 6 μποφόρ. Η θερμοκρασία θα κυμανθεί από 11 ως 22 βαθμούς στην Αττική, από 10 ως 20 στη Θεσσαλονίκη, από 8 ως 21 στα βόρεια, από 10 ως 20 στα δυτικά, από 10 ως 22 στα κεντρικά και ανατολικά, από 11 ως 23 σε Κυκλάδες και Κρήτη και από 14 ως 23 σε ανατολικό Αιγαίο και Δωδεκάνησα.\nΔΗΜΟΚΡΑΤΙΑ: Έπεσαν πολύ χαμηλά\nΕΘΝΟΣ: Ποιοι κερδίζουν και πόσα από το πακέτο Τσίπρα\nΤΑ ΝΕΑ: Ρουσφέτια, μπίζνες και τραμπουκισμοί\nΕΦΗΜΕΡΙΔΑ ΤΩΝ ΣΥΝΤΑΚΤΩΝ: Πρόβα φόνου από τη Χρυσή Αυγή\nΚΑΘΗΜΕΡΙΝΗ: Μονομαχία χωρίς όρια έως τις κάλπες\nΕΛΕΥΘΕΡΟΣ ΤΥΠΟΣ: “Απάτη” με την εισφορά αλληλεγγύης\nΑΥΓΗ: Κυβέρνηση για την κοινωνία Αντιπολίτευση Μακελειό\nΦΙΛΕΛΕΥΘΕΡΟΣ: Λαθρεπιβάτες της εξουσίας\nΝΑΥΤΕΜΠΟΡΙΚΉ: Επιφυλακτική υποδοχή από αγορές και θεσμούς\nΆτυπη σύνοδος κορυφής της Ε.Ε. στη Ρουμανία\nΟριακή ανοδο σημείωσε ο Dow Jones που έκλεισε στις 25.967,33 μονάδες, ενώ ο S%P 500 σημείωσε μικρή πτώση 0,16% στις 2.879,42 μονάδες και ο Nasdaq υποχώρησε κατά 0,26% στις 7.943,32 μονάδες. Στο Τόκιο ο Nikkei υποχωρεί κατά 1,11% στις 21.362,71 μονάδες και στη Σαγκάη ο γενικός δείκτης υποχωρεί κατά 1,35% στις 2.854,71 μονάδες.\n1874: Γεννιέται ο Βρετανός αρχαιολόγος Χάουαρντ Κάρτερ, που ανακάλυψε τον τάφο του φαραώ Τουταγχαμών\n1950: Ο πολιτικός Ρομπέρ Σουμάν παρουσιάζει τη διακήρυξή του γι ατη δημιουργία της ενωμένης Ευρώπης\n2009: Πεθαίνει ο καλλιτέχνης του θεάτρου σκιών Ευγένιος Σπαθάρης


Αιγόκερως - Μηνιαία ωροσκόπια 2015\nΔημοσιεύθηκε : Σάββατο, 06 Δεκεμβρίου 2014 17:26 | Ηλεκτρονικό ταχυδρομείο\nΤο 2015 για τους Αιγόκερους είναι μια χρονιά με πολλές ευκαιρίες και καλές στιγμές, που θα πρέπει να αδράξετε με ιδιαίτερη δεξιότητα. Αυτό θα εκτινάξει την καριέρα σας μελλοντικά.\nΙανουάριος: Θα είναι ένας μήνας με προσωπικές προκλήσεις! Αποφύγετε την υπέρμετρη φιλοδοξία και τον εγωισμό για να πετύχετε τους στόχους σας.\nΦεβρουάριος: Θα πρέπει να είστε προσεκτικοί, ιδιαίτερα τον μήνα Φεβρουάριο. Ιδέες που φαίνονται εξαιρετικές, με νέα συμβόλαια και ενάρξεις, μπορεί να καταλήξουν να είναι μια πηγή έντασης. Αυτή είναι η πιο κατάλληλη στιγμή για να σκεφτείτε προσεκτικά πριν ενεργήσετε.\nΜάρτιος: Τον Μάρτιο μπορεί να αντιμετωπίσετε κάποιες εντάσεις στο σπίτι και θα πρέπει να επιλέξετε προσεκτικά τα λόγια σας! Η διάθεση σας παρόλα αυτά θα είναι καλή.\nΑπρίλιος: Θα αισθάνεστε πολύ μελαγχολικά και μπορεί να κάνετε ακόμη και τα μικρά ζητήματα να φαίνονται μεγάλα. Αποβάλετε το άγχος και τις απαισιόδοξες σκέψεις.\nΜάϊος: Τον μήνα Μάϊο θα είναι μια καλή στιγμή για εσάς και τον σύντροφο σας, με ηρεμία και αισιοδοξία θα ξεπεράσετε σοβαρά θέματα.\nΙούνιος: Από τον Ιούνιο και μετά θα αισθάνεστε μεγαλύτερη δέσμευση για τη σχέση σας από ότι ποτέ πριν. Κοινωνικά, δραστηριότητες και επαφές θα αναπτερώσουν το ηθικό και τη διάθεση σας.\nΙούλιος: Είναι η κατάλληλη στιγμή για να ξεκινήσετε νέα πράγματα, να επικεντρωθείτε στην καριέρα σας, ακόμα κι αν έχετε πιεστικές κοινωνικές υποχρεώσεις που σας στερούν χρόνο.\nΑύγουστος: Είναι ένα ιδιαίτερα ευοίωνο χρονικό διάστημα για να ρυθμίσετε τα χρέη σας και να διευθετήσετε οικονομικές εκκρεμότητες με υψηλά υφιστάμενα πρόσωπα.\nΣεπτέμβριος: Σε πολλούς από εσάς θα υπάρξουν αλλαγές στην καριέρα. Η οικογένεια θα υποστηρίξει τις νέες σας προσπάθειες.\nΟκτώβριος: Θα φέρει πρόοδο στην απασχόληση και τη βελτίωση των οικονομικών συνθηκών.\nΝοέμβριος: Ήσυχος μήνας προβλέπεται να είναι ο Νοέμβριος. Πιθανό να ασχοληθείτε με θέματα σταδιοδρομίας. Αντικρουόμενες καταστάσεις θα ξεκαθαρίσουν οριστικά και αυτό θα δώσει νέα φτερά στα όνειρα σας.\nΔεκέμβριος: Είναι μία από εκείνες τις στιγμές, που θα πρέπει να αποδεχθείτε ότι δεν μπορείτε να αλλάξετε τον κόσμο γύρω σας, μόνο τον εαυτό σας και τα προσωπικά σας λάθη…\nΓια εκείνους που γεννήθηκαν κάτω από το ζώδιο Αιγόκερου, το 2015 θα επιφέρει σημαντικές αλλαγές. Αυτή την χρονιά θα δοθεί έμφαση στην αυτο-βελτίωση και την πρόοδο. Ταξίδια, οικονομική ασφάλεια και ρομαντισμός θα αναπτερώσουν το ηθικό σε πολλούς από εσάς.


Tips για μαμάδες: Εννέα τρόποι να χρησιμοποιήσετε τις φλούδες πορτοκαλιού - Mothersblog.gr\nΠηγή: pexels.com / photo credits Sarah Chai\nTips για μαμάδες: Εννέα τρόποι να χρησιμοποιήσετε τις φλούδες πορτοκαλιού\n28 Οκτ 2021\tΜΑΜΑ\nΠορτοκάλι: Το φρούτο που δεν πρέπει να λείπει από τη διατροφή σας αυτήν την εποχή.\nΠώς μπορείτε να χρησιμοποιήσετε τις φλούδες πορτοκαλιού;\nΤο πορτοκάλι είναι φρούτο που μπορούμε να βρούμε κάθε εποχή του χρόνου, όμως το φθινόπωρο και τον χειμώνα έχει την τιμήτική του. Μπορούμε να το φάμε σκέτο, να το στίψουμε για να πάρουμε τον χυμό του ή να το αξιοποιήσουμε σε πολλές συνταγές για γλυκά, αλλά και φαγητά.\nΠορτοκάλι: Τα οφέλη για τον οργανισμό\nΤο πορτοκάλι είναι πλούσιο σε βιταμίνη C και έχει υψηλή περιεκτικότητα σε νερό, συνεπώς είναι ένα φρούτο πολύ ενυδατικό. Είναι επίσης πολύ καλή πηγή θειαμίνης, η οποία εμπλέκται στον μεταβολισμό και στη λειτουργία του νευρικού συστήματος, καλίου και φολικού οξέως.\nΧάρη στην περιεκτιότητά του σε βιταμίνη C, το πορτοκάλι ενισχύει το ανοσοποιητικό σύστημα. Οι φυτικές ίνες που περιέχει συμβάλλουν στην ομαλή λειτουργία του εντέρου και όλου του πεπτικού συστήματος, ενώ σύμφωνα με έρευνες, οι βιταμίνες και τα μέταλλα που περιέχει βελτιώνει την υγεία των ματιών και προστατεύει την καρδιά από καρδιαγγειακές παθήσεις.\nΕπίσης, αξίζει να αναφέρουμε ότι το πορτοκάλι, όπως και ο χυμός του περιέχει, φλαβονοειδή τα οποία ωφελούν την πνευματική υγεία.\nΠηγή φωτογραφίας: pexels.com / photo credits Timur Weber\nΕκτός από τη σάρκα του πορτοκαλιού και τον χυμό του, μπορούμε να χρησιμοποιήσουμε και τις φλούδες του. Και όχι δεν αναφερόμαστε στις συνταγές για κέικ ή μπισκότα που περιλαμβάνουν ξύσμα πορτοκαλιού.\nΧρησιμοποιήστε τις για αρωματικά κεριά\nΜπορείτε να φτιάξετε τα δικά σας αρωματικά κεριά πολύ εύκολα και γρήγορα. Αρκει να κόψετε το πορτοκάλι στη μέση, να αφαιρέσετε τη φλούδα του αφήνοντας το εσωτερικό κομμάτι του κοτσανιού, το οποίο θα χρησιμεύσει ως φυτίλι. Γεμίστε την άδεια φλούδα με ό,τι έλαιο θέλετε μέχρι τη μέση, ιδανικά έλαιο καρύδας ή αμυγδαλέλαιο, και ανάψτε το "φυτίλι". Μέχρι να ανάψει θα χρειαστούν μερικά δευτερόλεπτα.\nΠροστατεύστε τα φυτά σας\nΠροστατεύστε τα φυτά σας από έντομα και ζωύφια απλώς τοποθετώντας μερικές φλούδες πορτοκαλιούς στις γλάστρες ή στον κήπο σας.\nΧρησιμοποιήστε τις για να φτιάξετε ένα σπιτικό εντομοαπωθητικό κατά των κουνουπιών\nΚόψτε τις φλούδες και αφήστε τις να ξεραθούν. Βάλτε τις σε ένα δοχείο ψεκασμού με νερό για μερικές ώρες και το σπιτικό εντομοαπωθητικό σας είναι έτοιμο. Το καλοκαίρι, μπορείτε να ψεκάζεστε με αυτό και τα κουνούπια θα μείνουν μακριά.\nΓεμίστε ένα δοχείο με ξύδι και φλούδες πορτοκαλιού. Αφήστε το στο ψυγείο για μερικές ημέρες κι έπειτα μπορείτε να χρησιμοποιήσετε το υγρό αυτό μείγμα για να καθαρίσετε το πάτωμα του σπιτιού και κάθε άλλη επιφάνεια.\nΠηγή φωτογραφίας: pexels.com / photo credits Sarah Chai\nΚάντε τα μαχαιροπίρουνά σας σαν καινούρια\nΈχετε ασημένια μαχαιροπίρουνα που έχουν χάσει την λάμψη τους; Γεμίστε το νεροχύτη με ζεστό νερό, προσθέστε μερικές φλούδες πορτοκαλιού και βάλτε μέσα τα πιρούνια, τα κουτάλια και τα μαχαίρια σας. Αφήστε τα για μία με δύο ώρες και μετά θα λάμπουν σαν καινούρια.\nΚαθαρίστε τις επιφάνειες της κουζίνας\nΜπορείτε να χρησιμοποιήσετε τις φλούδες πορτοκαλιού αντί για σφουγγάρι για να καθαρίσετε τους πάγκους ή ακόμα και την εμαγιέ εστία της κουζίνας σας. Το αποτέλεσμα θα σας εκπλήξει.\nΕξαφανίστε τις δυσάρεστες μυρωδιές από το ψυγείο σας\nΜυρίζει το ψυγείο σας άσχημα; Βάλτε σε ένα μπολάκι φλούδες πορτοκαλιού και αλάτι και τοποθετήστε το στο πίσω μέρος του ψυγείου σας. Απλό, εύκολο και αποτελεσματικό.\nΦτιάξτε σπιτικό scrub για το σώμα\nξύσμα από τη φλούδα ενός πορτοκαλιού\nΑνακατέψτε όλα τα παραπάνω υλικά σε ένα μπολ και φτιάξτε το δικό σας σπιτικό scrub για το σώμα σας για ενυδάτωση, θρέψη και βαθύ καθαρισμό του δέρματος.\nΔιώξτε τις άσχημες μυρωδιές από τα παπούτσια σας\nΠάρτε ένα κομμάτι χαρτί κουζίνας, βάλτε μερικές φλούδες πορτοκαλιού στη μέση και κλείστε το σαν πουγκί. Μπορείτε να το δέσετε με ένα λαστιχάκι. Βάλτε το "πουγκί" μέσα στα παπούτσια σας και το πορτοκάλι θα απορροφήσει τις άσχημες μυρωδιές.\nΔύο πειράματα για παιδιά με φλούδες λεμονιού (βίντεο)\nTips για μαμάδες: Πέντε τρόποι να χρησιμοποιήσετε τις φλούδες κρεμμυδιού\nTips για μαμάδες: Πώς μπορείτε να χρησιμοποιήσετε τις φλούδες πατάτας\nΦΛΟΥΔΕΣ ΠΟΡΤΟΚΑΛΙΟΥ ΧΡΗΣΕΙΣ